text:
“E institutonan cu a haci screening ta completamenteindependiente y no tin niun influencia di niun hende”
Durante reunion den Parlamento diahuebs mainta na unda cu a trata e proceso di formacion, di reparticion di cartera y di screening, Prome Minister Evelyn Wever-Croes a duna un splicacion amplio y na placa chikito con cada proceso a bay.
Pa loke ta trata e procedura di screening di ministernan segunLandsbesluit 9 sept 2013, no. 1, e decreto ta stipula cu e formador ta encarga cu e screening y esaki e lo mester entregana Gobernador di Aruba pa evaluacion. E procedura di screening ta riba e siguiente areanan:- Investigacionnan na e candidato na unda nan mesterentrega documentonan cu tur hende por haña riba internety su famia te den di 3 grado di dje y su casa (yiunan, nietonan, mayornan, rumannan, abuelonan, omo y tanta, subrino y subrina). Mester raporta trabou, funccion y interesnan financiero den companianan di cada un di e personanan aki.- Investigacion criminal pa Ministerio Publico- Investigacion di Departamento di Siguridad Nacional- Investigacion di Departamento di Impuesto- Declaracion di salud, den caso cu ta necesario- Investigacionan cu formador ta haya necesario- Conversacionnan cu candidatonan y investigacion mas profundo den caso cu ta necesario- Supervisa y aproba pa Gobernador
E tres institutonan aki ta completamente independiente cu no tin niun hende cu por influencia y nan ta haci’e segun nan criteria y e decreto. Na final di nan investigacion, nan a presenta e resultado na Formador y esey a forma parti di e conversacion y deliberacionnan cu tawata tin despues. Pues no ta Formador a dicidi ken debe impuesto of no, ni a wak den e filenan nacional kico tin pa dicidi kico por laga afor of no. No ta formador ta wak kico Ministerio Publico tin den su file of no. Esakinan a wordo haci door di e institutonan cu despues ainforma Formador.
“Caminda cu ta necesario pa haci un follow up y bay mas leu, por a haci esaki. Mi lo por a pidi Siguridad Nacional pa wakcierto temanan mas leu, of Ministerio Publico pa asina yega naun bista mas obhetivo di cada candidato, despues cu entregaesaki na gobernador.
E sistema aki di screening ami a aplica na 2017, 10 candidato, na 2019/2020, 1 Candidato y na 2021, 9 candidato. Pues ami a haci 20 screening den e 4 añanan aki. Si e ley di screening por drenta na vigor e lo haci e trabou di e formador hopi mas facily pa Parlamneto tambe permitiendo nan pa haña mas informacion mirando cu esey nan kier aworaki”, PromeMinister a duna di conoce.
Prome Minister den e reunion publico a ripiti loke el a bisaden mas di ocacion, “E screening a bay segun e decreto y akinan mi metser subraya articulo 7 di e decreto cu ta bisa cu irespecto loke articulo 6 ta bisa, tur conversacion, informaciony corespondencia entre e formador y e candidato, ta confidencial”.
Tur screening ta confidencial y riba e contenido no por dunainformacion na tercera parti. Dus tin un deber de confidencialidad hopi severo den e decreto aki cu ta prohibiFormador di duna informacion riba e screening. Hopi, entre nan oposicion den Parlamento ta pidi pa informacion y segunProme Minister, e ora nan mester cambia e ley. Despues di deliberacion cu Parlamentario Hendrik Tevreden cu a pidi e reunion, Prome Minister a duna informacion tambe naParlamento pero ta keda na Parlamento pa cambia e ley.
“Bo ta wordo paga pa bo ta Parlamentario. Si cambia e ley di screening, e ora ami como Formador por comparti informacion. Pero bo no por exigi ami como Formador viola ley pasobra abo no kier cambia e ley”, Prome Minister a enfatisa.
Prome Minister na final riba e punto di screening, a recordaParlamento tambe cu ta Presidente di Parlamento actual, SeñorEdgard Vrolijk mes a traha riba e concepto di ley aki na undaarticulo 9:4 ta bisa cu unabes e ley pasa e tipo di informacionnan aki, e samenvatting di e screening, por wordocomparti cu Parlamento.


c: text/html

text:
Dios stima tur hende, pero Dios odia pika. Beibel ta bisa ku tur hende mester para dilanti Dios na dia di huisio. Hebreo 9:27 ta bisa ku tur hende ta hanja un chens di bida, i despues ta bin e huisio.
Bo a kibra kualke unu di e 10 mandamentu nan? Kristu Hesus ta e uniko persona ku por paga e preis pa bo pika nan. E a muri na e krus di Calvario pa abo por bai liber i hanja bida eterno. E a paga e preis ku niun di nos mes no por paga. Awe mes, pensa di loke bo a sinja, i pidi Dios pordon pa tur bo pika nan, pidi Dios pa kambia bo bida i buta tur bo konfiansa den nos uniko Salbador, Kristu Hesus.

robotstxt: allowed

filter: keep


text:
Kiko ta un gabinete Demishonario?
Bon siman i bendishon na tur esnan ku a kustumbrá di lesa mi kolumna. Hopi kos rondó di e arena polítiko a tuma lugá e dianan aki i mi a hasi e promesa di kumpli ku tur pregunta ku abo por tin. Ban wak e pregunta di e siman aki!
Pregunta:Na promé luga danki ku e kolumna aki ta sali tur siman i danki pa kontesta pregunta di hendenan komun den nos komunidat. Mi a bai selebrá instalashon di e gobièrnu nobo, mi a pasa bon pero te ainda niun hende ei bow no por a splika mi kiko ta un Gabinete demisionario
Na promé luga danki pa e pregunta; unu ku den último luna a dominá media i tur skina di Kòrsou. Laga nos ban wak kiko ta un Gabinete Demishonario.
Den kaso normal e gabinte demisionario ta un ku a entrega su retiro na e representante di mas haltu di Reino, aki na Kòrsou ku ta Gobernadó, i ta keda Goberná na un nivel mínimo te ora haña un gabinte nobo. Den kaso di un krísis, ta pidi e kabinete pa temporalmente tuma e maneho te ora un kabinete nobo postulá. E gabinete tin mag di atendé asuntunan koriente so.
Mayoria bia un gabinete ta den krísis òf ta kai pasó no tin e konfiansa mas di e mayoria den Parlamento. E saki por sosedo pa diferente motibu ku no tin konfiansa mas. Aki na Kòrsou gabinete Koeiman a kai ora Melvin Cijntje i Sherwin Leonora (PS)a kita nan sosten, riba e punto di zonifikashon. Na momentu ei Minister Presidènt a entregá retiro di e gabinete na Gobernadó. Hopi bia ta purba mediante di un kòmbersashon ku un konsehero p’asina purba remediá e gabinete. Si no logra mester bini elekshon nobo, pa pueblo por skohe un Gabinete nobo.
E trabou nan ku un Gabinete demishionario por ehersé ta limitá. Pero hurídikamente e Gabinete aki ta kompletamente autorisá pa bini ku un proposishon pa leinan nobo,tuma desishonan i tambe respresentá Kòrsou den eksterior. Ta importante pa e gabinete demishionario apstené su mes for di temanan of desishonnan ku ta kontroversial. Ta mihó laga esakinan pa e Gabinete ku pueblo mes skohe despues di elekshon. Tin hopi kontroversia riba e tema di ‘sigui of para elekshon’, i asta tin papia pa bai korte na Oropa pa entamá un kaso pa para elekshon. Loke mi por garantisá pueblo ta ku tanten esnan ku ke bai korte na Oropa no prosedé e kaso aki na Kòrsou i esei kemen foi korte na promé instansha te na final, NO por bai Oropa. Bon intenshon pero imposibel pa ehekutá di e forma aki.
Pues ya bo sa, yen hende ta papia i pretendé yen kos, pero semper buska pa bo sa e bèrdat, pasó awendia informashon ta na bo punta di dede. Esaki ta djis e kuminsamentu. Lesa, puntra, konsentrá riba tur informashon ku bo haña i ami ta keda bande bo pa sigui konsientisá bo. No lubidá, nos ta trahando duru pa un Kòrsou ku ta bai benefisiá nos yunan den futuro.


text:
Un Openbare Bijeenkomst ta un ‘tool’ hopi importante.
Como Parlamentario bo tin e oportunidad aki pa haci pregunta na un experto pa despues por saca un conclusion. Prome Minister Evelyn Wever – Croes e siman aki den Parlamento, a cuestiona e meta di algun Parlamentario cu no ta haci uzo di e oportunidad aki pa haci pregunta, specialmente ora cu ta trata preguntanan tecnico.
Premier Wever – Croes a splica cu e prome biaha cu a tende di e magnitud di e problema di Rioolwaterzuiveringsinstallaties (RWZI), tabata na 2018 ora cu ex Minister Otmar Oduber a presenta esaki den Conseho di Minister. E ex mandatario a haci peticion pa 1.8 miyon florin pa e matencionnan necesario por tuma luga paso financieramente mucho mas cu esey no tabatin.
‘E otro momento cu a tende bek di e situacion ta na fin di 2020 unabes cu mi tabata encarga cu e Ministerio aki. E momento ey a pone 3.6 miyon florin disponibel pa por sigui haci trabounan di mantencion necesario. Tambe a pone 830 mil florin acerca recientemente, pa sigui haci trabounan di mantencion necesario mientras cu ta wardando riba e solucion grandi cu tin cu tuma luga,’ Prome Minister a splica.
Den total, Gabinete Wever – Croes a pone 6.2 miyon florin disponibel pa atende cu e problemanan na e planta. E suma aki tabata net e pleister cu tabata necesario pa atende cu e urgencia, y aworaki tin cu bay pa e siguiente fase cual ta un solucion structural.
Prome Minister concluyendo a bisa, cu ta contento cu e maneho ta den man di un Minister cu por dedica mas tempo na dje cual ta Minister encaraga cu naturalesa.


text:
“Señor ta mi wardador, mi‘n tin falta di nada;
Den cunucu di yerba berde, E ta ponemi sosega.
E ta hibami na awa nan tranquil, pa mi bolbe hanja forsa.”
Salmo 23:1,2,3.
Cu inmenso tristeza na nos curason nos ta anuncia fayecimento di nos Esposa, Mama, Wela, Ruman y Tanta;
Raquelita Anna Geerman – Thijsen
Mihor conoci como: “Raquel”
*06-08-1967 – †26-08-2022
Nomber di su:
Casa: Albert Geerman
Yuinan:
Athmay Carty y Otniel Fabus
Anthony Carty y Israel Geerman
Ramey Geerman y Hilary Thiel
Nietonan y Nietanan:
Yshande Carty
Kaley Visser Boekhoudt
Julain Carty
Junaily Carty
Jumaely Carty
Izequel Maduro
†Juthanal Carty
Ihanan: Lindsay y Joshue
Tata y Mama:
Isaac Thijsen
†Servinia Thijsen Wouters
Rumanan:
Zandra y famia
Swinda y Sbjon I famia
Nivia y Leandro I famia
Oscar y Ada y famia
Carlos y Maruja y famia
Dominico y Yolanda y famia
Humphrey y Lugina y famia
Juinan di Criansa:
Zulaika y Wendy
Cuña y Swanan
Frida y Nercisio
Helena y Anthony
Chido y Joyce
Sandra y famia
Iglesianan cu ela bishita:
Dios ta Amor
Movemiento di Gloria
Prima y Primonan, Sobrina y Sobrinonan, Bisiñanan, Amigo y Amiga nan, conocir nan, na tur su excolega nan di Coleganan di Casino; Royal Cabana, Alhambra, Occidental y Rui (Cool Casino) y demas famia nan.
Ta invita tur famia, amigo, bisiña y conocirnan pa e acto di entiero cual lo tuma lugar Diamars 30 di Augustus 2022, for di 2’or pa 4’or di atardi na Ad Patres Funeral Home & Crematorium. Despues nos lo ta saliendo pa Santana Central na Sabana Basora.
Oportunidad pa condolencia lo ta awe Dialuna 29 Augustus 2022, for di 7’or pa 9’or di anochi na Ad Patres Funeral Home & Crematorium.
Nos disculpa si den nos tristesa nos por a lubida un of otro famia.
Nos ta lamenta cu despues di entiero nos no lo ricibi bishita di condolencia na cas.
Staff y personal di Ad Patres funeral home & Crematorium ta extende nos mas sincero condolencia na famia di e fayecida.


text:
-
Contact
- lionel_326@hotmail.com
Mester di pèrmit di Gobièrnu pa baha e preisnan?
Pa basta dia kaba preis di kombustibel ta bahando. Normalmente ora preis di kombustibel subi, esaki ta kousa un efekto ekonómiko negativo pa e konsumidó, pa motibu ku esaki lo kousa un subida di preis den tur kos.
Ora preis di kombustibel subi, konsekuentemente, transporte ta subi, awa i koriente ta subi, pan ta subi, lechi ta subi, keshi ta subi, past’i djente ta subi, habon di laba paña ta subi, tur kos ta subi.
Usualmente produktonan básiko, esta por ehèmpel, pan, transporte públiko etc. mester di pèrmit di gobièrnu pa nan subi. Pero ora di baha awó?
E panadero mester di pèrmit pa baha preis di su pan? Supermerkadonan mester di pèrmit pa baha preisnan komestibel? E shofùr di bus………nèt esnan kayente pa wèlga ora diesel subi, pa asina nan tambe subi nan tarifa, nan tambe mester di pèrmit pa baha nan tarifa? Dikon awó nan no ta wèlga pa baha e tarifa bèk?
Si ta asina, e ora ei ta riba kiko gobièrnu ta warda anto? Ki dia e preisnan ta kuminsá baha? Minister di Finansa a bisa ku yanüari pueblo lo haña alivio. Ki dia e alivio ta bini anto?
Mi sèn no ta yega a ni pa kumpra pan te pa mi sobra sèn pa kumpra kondon pa mi kòrta orea di mi baisait k’e frei nobo ku m’a haña.
Ki dia mi por sinti un alivio anto mi tata dushi?
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
Willemstad, 29 di Mart 2021 – Ku e situashon ku ta eskalando rápidamente, Curaçao Medical Center ta buskando spesífikamente boluntarionan den kuido pa asistí durante e Krísis di COVID-19. Nos ta buska dòkternan, enfermeronan i otronan ku tin un base médiko pa yuda nos tim den e próksimo simannan. Si bo ta interesá pa regalá nos bo tempu, bo por manda bo informashon via di e link riba nos wèpsait , Klek aki
More news
-
Mayoria pashèntnan ku COVID na CMC no ta kompletamente bakuná
Willemstad, 28 di yüli, 2021 – Miéntras e sifranan di COVID ta subi, mayoria pashènt ku COVID tratá na Curaçao Medical Center (CMC) no ta bakuná. “COVID tei pa keda, pues pa bo protehá bo mes di enfermedat severo, por fabor bai bakuná” segun Dr. Esther Rooijakkers, infeksiologo i spesialista di medisina interno na CMC. …
Mayoria pashèntnan ku COVID na CMC no ta kompletamente bakuná Read More »
-
Problema riba karetera publiko ta kousa deskonekshon entre CMC i datacenter
Willemstad, 8 di Sèptèmber 2021 – Pa motibu di un situashon ku a surgi riba karetera públiko, e konekshon entre Curaçao Medical Center (CMC) i e datacenter, Blue NAP Americas, a kibra awe tardi. CMC ta usando sistemanan alternativo pa keda ku akseso na tur informashon krítiko. E situashon ta bou di investgashon mientras ku …
Problema riba karetera publiko ta kousa deskonekshon entre CMC i datacenter Read More »
-
CMC ta inougurá promé kamber pa Neuro Care Unit (NCU)
Willemstad, 3 di novèmber, 2021 – Dia 1 di novèmber, Curaçao Medical Center (CMC) a habri e portanan di su promé kamber di “Neuro Care Unit” (NCU) pa pashèntnan neurologiko. NCU ta parti di e klínika di Neurologia pa pashèntnan ku problemanan agudo por risibí chekeo intensivo, wòrdu di mónitòr y tratá. Tin ekiponan spesial …
CMC ta inougurá promé kamber pa Neuro Care Unit (NCU) Read More »
-
CMC ta kanselá tur operashon elektivo
Willemstad, 9 di yanüari, 2022 – Entrante di djaluna 10 di yanüari, Curaçao Medical Center (CMC) ta kanselá tur operashon elektivo te ku un próksimo anunsio. Operashonnan agudo i esensial si ta kontinuá manera den pasado. Sitanan na poliklínika i otro tratamentunan tambe ta sigui. Tuma nota ku CMC lo yama tur pashènt di kual …


text:
Dolores O’Riordan a fayece
E cantante principal di e grupo irlandes The Cranberries, repentinamente dialuna ultimo na inglatera. Asina su publicista a laga sa den un comunicado. O’Riordan tawata tin 46 anja, pero no a revela detayenan di su morto. E comunicado ta sigui bisa cu e cantante tawata na london pa un grabacion. The Cranberries a bira famoso den anjanan ’90 cu e hitnan manera “Linger,” “Zombie,” y “Dreams.” E grupo a bende mas cu 40 miyon album rond mundo. Durante anjanan, The Cranberries a lansa varios album nobo, pero na 2017, nan a cancela varios concierto tanto na merca como na europa pa motibo cu O’Riordan tawata tin hopi problema cu su lomba. E otro miembronan di The Cranberries a bisa riba un tweet cu mundo a perde un gran artista y cu tawata un privilegio di tawata parti di su bida desde 1989. Dolores O’Riordon a laga atras 3 yiu.


text:
Publiká riba 18 Sèptèmber 2022
Willemstad – Minister Charles Cooper huntu ku Servisio pa Obra Públiko (OW) ta informá ku trabounan di mantenshon ta bai kuminsa riba Don Martina Boulevard (Nieuwe Haven). Trabounan ta tuma lugá den diferente fase i e promé fase ta kuminsa djaluna 19 di sèptèmber.
Durante e promé fase aki lo traha riba Don Martina Boulevard for di Bieshuevel te ku Schottegatweg Zuid. E fase aki lo tin un durashon di mas o menos 3 siman. Lo traha den oranan di anochi, esta di 7or di anochi pa 5or di marduga, pa minimalisá e molèster pa tráfiko.
E trabounan ta konsistí di asfaltamentu di e kaya, mirando ku esaki ta den un mal estado. Kontratista CWM ta enkargá ku e ehekushon.
Lo tin rutanan alternativo ku indikashon di barinan oraño. Ta hasi un apelashon na tu outomobilista pa kore ku koutela.


text:
cac games
-
Barranquilla2018
Thashaina Seraus ta splica e sensacion di logra Oro
Despues di un gran actuacion riba e prome dia di competencia na Cali den e deporte di bowling pa e…Read More »
-
Barranquilla2018
Patrick Groters den e final di 200m combina
Den e careda nan preliminar di diasabra mainta den natacion. Patrick Groters a logra un puesto den e final di…Read More »
-
Barranquilla2018
Tennis di Mesa a cuminsa
Despues di hunga dos wega diasabra mainta y como tambe atardi. Jeandry Mathilda ta conta mas riba su experiencia aki…Read More »
-
Barranquilla2018
Natacion a continua diasabra anochi
E deporte di natacion a continua diasabra anochi, caminda nos di Aruba tabata tin un biaha mas dos atleta compitiendo.…Read More »
-
Barranquilla2018
Team Aruba lo ta fuerte na Barranquilla
Team Aruba lo ta fuerte representa na e Weganan Centro Americano y del Caribe Barranquilla 2018. Diamars y diaranzon gran…Read More »
-
Barranquilla2018
Ceremonia Despedida Barranquilla 2018
Diahuebs anochi den e Frank Conway room di Casa del Mar, Comite Olimpico Arubano (COA) a tene un anochi ameno…Read More »


text:
A.T.A. Aruba Tourism Authority mester actua contra advertencia falso y fraudulento causando daño na nos isla!
Den oranan di anochi a drenta informe di un problema na un compleho di apartamento na Palmitastraat, mesora a dirigi un patruya na e sitio. Na yegada di e patruya a bin compronde cu aki ta trata di un grupo di turista desgusta. Aki ta trata di algun turista Colombiano cu dia nan a yega a ser deteni pa algun rato paso autoridad di frontera na airport a kere nan tabata tin materialnan cu traha como droga pero a resulta falso. Esaki tabata nan prome mala suerte, di 2 ta ora no por a haya avion pa bay y mester a dividi e grupo den 3 parti pa asina por a yega na destino final. Mientras esei a pasa caba a bin back Aruba asina via Aruba pa bay bek Colombia. Nan a book riba booking.com un apartment pero a resulta di a haya camber estilo hostel. Kiko ta hostel, ta trata un cas cu varios camber hunto unda ta hinca 20 hende hunto, homber y muher unda tur mester hasi uso di e mesun baño y no tin privacidad. Riba page ora show hostel su luga ta sali potret di Royal Plaza unda esaki ta puro gañamento cu potret. Segun e gerente esaki ta modo nobo pa pone prijs mas abao y huur pa turista di sur america mayormente pero cu tin horario pa haci uso di airco tambe mirando nan por haci uso pool di apartmento mirando ta hasi uso dos nomber pa huur unda si bo ta den hostel si bo kier paña pa seka of papel ect. tur esaki ta ser cobra apart di e prijs mientras na final e deposito cu bo a paga casi semper no ta ser entrega back mirando reclamo cu tin online ta papia pa su mes cu hende NO ta haya deposito bek y mayoria biaha ta papia di cu ta paso e dianan cu nan no tabata tey of e ta bisa cu bo mester bai via e websitevpa haya e deposit pero esaki si ta ser cobra ora di yegada. E mas ta stranjo ta cu turista cu book tur tin casi mesun reclamo, nan ta bisa riba web nunca ta papia di deposit na yegada pero ta haya sorpresa mientras tambe ora yega na airport ta haya sorpresa cu e señora ta bisa cu turista a cancela pero esaki NO TA BERDAD mientras ta e ta cancela e booking, ademas algun ta bisa tambe cu e NO tabata desea entrega deposito, aki polis a papia cu señora unda esakinan a haya nan placa bek danki na polis cu a bay paden y splica cu awo tin varios keho caba duna di e luga y señora doño di e lugar aki. Pronto e señora aki lo mester bay presenta dilanti mesa berde. Mirando tin cita y cu posibilidad pa keda deteni debi na su modo fraudulento pa horta turista door di book paso ta unico luga cu book cu tin tanto reclamo. Ban wak kiko autoridad di turismo lo bai haci ya cu esaki no ta e unico pero tin mas hostel na Aruba, pero e otronan no tin tanto reclamo manera esaki. E turistanan ta bisa Aruba ta un bunita lugar y cu hende amabel pero cu mester orienta turista nan principalmente ora yega airport pa bisa nan no bay keda eynan paso pa prijs cu bo ta paga bo por haya hotelnan mucho mas bonita y pa mesun tarifa.


text:
Ora cu a anuncia cu Prins Willem Alexander lo bira Rey di Reino Hulandes a bin cu un campanja unda pueblo di henter Reino Hulandes por a manda un sonjo cu lo por inspira e Rey nobo den e tarea noble aki. Di tur e sonjonan ricibi un hurado, consistiendo di 16 persona conoci lo scoge e sonjonan mas inspirativo, sorprendente y comprendibel. Di un total di 6.500 sonjo ricibi a scoge 300 den e categoria aki cu lo aparece den e ‘Droomboek ter inspiratie voor de Koning’.
E sonjo di Ingrid Werleman ‘Un Reino di famianan felis’ tambe ta entre e 300 sonjonan den e buki y e ta bisa: ‘Mi ta hopi honra di ta entre e 300 sonjonan cu ta bin den e nationale droomboek den e categoria ‘inspirerende dromen’. E ta un sonjo scirbi for di e mucha chikito den mi cu tabata kier ta un fee y hasi tur hende felis. Mi a duna gran parti di mi bida como adulto na e sonjo aki dor di duna informacion. Prome via di un talkshow, sigi pa revista y publicacion riba mi website www. comprondiendobida.com. Meta semper ta pa juda crea un mundo mas bunita. Aunke tin ora e realidad ta mustra diferente mi nunca lo perde fe cu hende semper ta busca felicidad den su curason.
Mi sonjo pa nos Reino ta esaki:
‘Un Reino di famianan felis’.
Mi ta mira un Reino di famianan felis. E pareha Royal ta na cabes di tur famia. Nan ta hasi semper nan esfuerso pa ta un inspiracion. Lo forma un think tank cu ta consisti di hendenan motiva di cada pais di e Reino. Nan lo duna conseho con pa logra e meta precioso aki.
Un Reino felis unda hende tin dedicacion sincero pa otro. Tur dia tur hende ta cuminda otro cu un sonrisa. Un ehempel pa henter mundo, unda hendenan ta respeta otro. Unda muchanan ta biba contento y ta creativo. Cada mucha ta sinti su mes un prins y prinses den e mundo bunita cu nos ta biba aden.
Majornan ta traha oranan felxibel y tin suficiente tempo pa dedica na nan famia. Nan ta haja informacion y guia den cosnan cu nan no ta corda asina bon mas. Tata y mama ta delibera hunto riba kico ta miho pa nan famia, pa nan pais y pa henter e Reino. Mi ta lanta fo’i sonjo y mi sa…mi sonjo por ‘TA!’
Eugenia Ingrid Werleman, Aruba
Mi a scirbi ‘mi sonjo di famianan felis’ cu e mucha chikito cu mi tabata den mente. Mi ta spera cu e lo inspira hopi hende pa duna e poco of hopi cu nan por duna pa logr’e. pasobra mi ta kere cu si nos cada un biba for di e birtudnan cu nos cada un a nace cu nan, nos lo logra. Cosnan simpel manera sentido di husticia, tolerancia, compashon y amor.
Awe 5 di september 2013 ta entrega e prome ejemplar di e buki na Rey Willem Alexander na Palacio Het Loo na Apeldoorn. Na e ocashon aki e autornan di e 300 sonjonan escogi ta invita. Na e ocashon aki lo tin tambe un exposishon di un seleccion di e sonjonan den e cura di e palacio. Ingrid Werleman lo ta presente acompanja pa su yiu major Ralph Albertus, kende semper a sostene su persona den su trabou di scirbimento.
E buki lo contene tambe un seleccion di potretnan di e ceremonia di aceptacion di e trono dia 30 di april. Cu esaki e buki di sonjo pa nos Rey ta bira tambe un documento historico.


text:
Sklabitut
Sklabitut ta un sistema den kua hendenan ta propiedat di otronan. Katibunan por wòrdu tené kontra di nan boluntat for di tempu di nan kaptura, kompra of nasementu, i wòrdu ningá e derechi di bai for di un luga, rechasá di traha of di demandá pago. Den algun sosiedat tabata legal pa un doño mata un katibu; den otronan e tabata un krimen.[1]
E organisashon 'Anti-Slavery International' (organisashon internashonal kontra di sklabitut) ta definí sklabitut komo "trabou forsá". Bou di e definishon aki tin aproksimadamente 27 mion katibu na mundu aktualmente. Esaki ta mas katibu ku na kualkier otro tempu den historia i mas ku dòbel e kantidat di tur katibu afrikano ku a sobrebibí transportashon pa Amérika den e tráfiko di katibu transatlántiko.[2][3][4]
Den e reglanan di 'International Labour Organisation' (Organisashon International di Obreronan) si no ta definí sklabitut komo trabou forsá. Segun ILO, tin aproksimadamente 12 mion hende na mundu ku ainda ta traha den trabou forsá bou di menasa, sklabitut i práktikanan paresido na sklabitut.[5]
Mayoría di esakinan ta katibunan di debe, hopi di nan den sur Asia, ku ta mará na un debe dor di fiadonan di sen. Sierto di nan pa varios generashonan kaba. Tráfiko humano ta primariamente pa forsa hende muhé i muchanan den prostitushon.[6] Esaki ta wòrdu deskribí komo e tráfiko di katibu mas grandi den historia, i e industría di krimen organisá ku ta krese mas rápido i ku segun predikshonan ta riba kaminda pa surpasá e tráfiko di droga.[6][7]
HistoriaEditá
Evidensia di sklabitut ta predisí historia skibí i a eksistí den hopi kultura.[8] Sklabitut no ta komun bou di pueblonan yagdó-kolektadó komo ku sklabitut ta un sistema di klasifikashon sosial. Sklabitut riba un skala grandi ta rekerí un ekseso ekonómiko i un densidat di poblashon haltu pa e ta sostenibel. Dor di e faktornan aki, sklabitut lo a ekspandé solamente despues di e invenshon di agrikultura durante e revolushon neolitiko mas o menos 11.000 aña pasá.[9] E reporte mas antiguo tokante sklabitut por wòrdu haña den e Kódigo di Hammurabi, i e Bèibel ta referí ne komo un institushon establesí.[10] Sklabitut ta konosí di a eksistí den sivilisashonan mes bieu ku Sumeria, i tambe den kasi tur otro sivilisashon antiguo inkluyendo Egipto antiguo, China antiguo, e Imperio Akadio, Asiria, India antiguo, Gresia antiguo, e Imperio Romano, e Imperio Islamiko i e sivilisashonan pre-colombina di e subkontinentenan di Amérika.[8]
E institutonan aki tabata un meskla di sklabitut di debe, kondená pa un krimen, esklabisashon di prisoneronan di guera, bandonamentu di mucha i e nasementu di muchanan katibu for di katibunan.[11] Reportenan di sklabitut den Gresia antiguo ta bai bek te na e periodo di Gresia Miseniko. Filósofonan griego mane Aristótel a aseptá e teoría di sklabitut natural, o sea ku sierto hende ta katibu natural.[12][13]
Ora ku e Repúblika Romano tabata ekspandé poblashonnan kompletu tabata wòrdu sklabisá, asina kreando un suministro amplio for di henter Oropa i e areanan Mediteraneo. Griegonan, ilirionan, berbernan, britanonan, trasionan, hudiu, pueblonan germaniko i arabe i hopi mas tabata katibu no solamente huzá pa trabou pero tambe pa entretenimentu (por ehembel, gladiadornan i katibunan seksual). E opreshon aki dor di un menoridat elite a hiba na revolushonan di katibu; esun komandá dor di Spartacus siendo esun mas famoso i severo.
Tráfiko di katibu den OropaEditá
Aproksimadamente 10-20% di e poblashon rural di Oropa bou di e Imperio Carolingio tabata konsistí di katibunan.[14] Den wèst Oropa sklabitut a kasi disparsé pa final di e tempu Medievo.[15] Komersio di katibu a wòrdu hasí ilegal den 1102 na Inglatera.[16] Na Skandinavia esaki a pasa den medio di e di 14 siglo.[17]
Den ost Oropa sklabitut a persisti mas largu. Sklabitut den Polonia a wòrdu abolí den siglo 15; den Lituania a wòrdu formalmente abolí den 1588; akinan ela wòrdu remplasá dor di un sistema di siervo kaminda personanan ta mara na un doño di tereno a kambio di protekshon i e derecho pa kultiva e tera. Sklabitut a keda un institushon grandi den Rusia te na aña 1723 ora ku Pedro I a konvertí e katibunan di kas den siervonan. Katibunan agrikultor di Rusia a wòrdu ofisialmente konvertí den siervo mas promé den 1679.[18] E mas ku 23 mion siervonan den mannan privá na Rusia a wòrdu libra for di nan maestronan den 1861 dor di un edikto di Alexander II.[19] Siervonan di estado a wòrdu emansipá den 1866.[20]
Segun Robert Davis, entre 1 i 1.25 mion oropeo a wòrdu kaptura dor di piratanan berber i bendí komo katibu den nort Áfrika i e Imperio Otomano entre e siglonan 16 i 19.[21][22] Tambe tabatin un komersio ekstensivo den katibunan kristian den e region di Laman Pretu pa algun siglo te ora ku e Kanato di Krimea a wòrdu destruí dor di e Imperio Rusiano den 1783. Den e añanan 1570 serka di 20.000 katibu tabata wòrdu bendí pa aña na e haf di Teodosia.[23]
Sklabitut den ÁfrikaEditá
Den e estadonan islámiko di wèst Sudan, inkluyendo Ghana (750-1076), Mali (1235-1645), Segou (1712-1861) i Songhai (1275-1591), mas o menos un tersera parti di e poblashon tabata katibu. Den Senegambia, entre 1300 i 1900, serka di un tersera parti di e poblashon tabata sklabisá.
Na Sierra Leone den siglo 19 mas o menos mitar di e poblashon tabata konsistí di katibu. Den siglo 19 por lo menos mitar di e poblashon tabata sklabisá bou di e hendenan Duala di Kamerun, e Igbo i otro pueblonan di e Riu Niger, Kongo i e reinado Kasanje i Chokwe di Angola. Bou di e Ashanti i Yoruba un tersera parti di e poblashon tabata katibu.[24] Entre 65% pa 90% di e poblashon arabe-swahili di Zanzibar tabata sklabisá. E sosiedad kontra sklabitut a estimá ku tabatin un kantidat di 2 mion katibu na Etiopia den kuminsamentu di 1930, esaki for di un poblashon total di entre 8 pa 16 mion hende.[25]
Komersio di katibu transatlántikoEditá
Sklabitut probablemente tabata prominente na otro partinan di Áfrika hopi tempu promé ku e komienso di e tráfiko di katibu transatlántiko.[26] E siudat marítimo di Lagos, Portugal tabata e promé merkado di katibu krea den Portugal pa e benta di katibunan importá for di e partinan nort di Mauritania.[27][28] Pa aña 1552 katibunan pretu afrikano tabata suma un 10% di e poblashon total di Lisboa.[29][30] Den e di dos mitar di siglo 16 e korona a kibra su monopolio riba komersio di katibu i e atenshon di e komersio oropeo den katibunan afrikano a move di importashon na Oropa pa transportashon direktamente na kolonianan tropikal den e Amerikanan. Den e kaso di Portugal, espesialmente Brazil.[28] Den e siglo 15 un tersera parti di e katibunan tabata wòrdu rebendí na e merkado afrikano a kambio di oro.[31]
E spañonan tabatin ku bringa kontra e sivilisashonan komparativamente poderoso di e Mundu Nobo. Pero e konkista spaño di e hendenan indígena di e Amerikanan a wòrdu fasilitá tambe dor di malesanan ku a plama dor ku e hendenan indígena no tabatin imunidat natural kontra esakinan.[32] Nativonan a wòrdu huza komo trahadó forsá, pero e malesanan a kousa un skarsedat di trahadó loke a pone ku e kolonistanan spaño a meskla gradualmente den e komersio di katibu transatlántiko. E promé oropeonan ku a huza katibunan afrikano den e Mundu Nobo tabata e spañonan ku a huzanan komo trahadó riba islanan manera Cuba i Hispañola kaminda e kaida alarmante di e poblashon indígena a kousa e promé leinan royal protehando e poblashon indígena. E promé katibunan afrikano a yega Hispaniola den aña 1501.[33]
E tráfiko di katibu transatlántiko a jega su punto mas haltu den final di siglo 18 ora ku e kantidat mas grandi di katibunan a wòrdu kapturá durante ekspedishonnan den e interior di wèst Áfrika. E ekspedishonnan aki tabata wòrdu kondusí tipikamente dor di reinonan afrikano, manera e Imperio Oyo (Yoruba), e Imperio Ashanti,[34] e Reino di Dahomey[35] i e Konfederashon Aro.[36] Oropeonan kasi nunka tabata drenta e interior afrikano dor di resistensia pisá afrikano. E katibunan tabata wòrdu tresé na lugánan kostal kaminda nan tabata wòrdu kambiá pa bienes nan.
Mas o menos 12 mion afrikano a wòrdu transportá pa e Amerikanan entre e siglonan 16 i 19.[37] For di esakinan, banda di 645.000 a wòrdu hibá pa loke awor ta e Estadonan Uní di Merka. E kantidad mas grandi di katibu a wòrdu hibá Brazil.[38] Tabatin mas hende pretu liber ku katibu na Brazil. Al kontrario di esaki na Cuba hendenan pretu liber tabata konsistí di solamente un 15% di e poblashon na 1827; na Saint-Domingue (kolonia franses awendia konosí komo Haiti) esaki tabata solamente 5% na 1789.[39] Un mei mion katibu, mayoria di nan nasí na Áfrika a traha riba e plantashonnan di Saint-Domingue.[40]


text:
Brazil volleyball team ta sumamente contento y orguyoso di por a trece asina hopi fanatico pa presencia e wega di revancha entre Brazil y Zee Rovers recientemente 17 di Maart. Zee Rovers pabien cu e victoria, un bunita wega di ambos team cu no por wordo lubida, hungando den un publico hopi grandi cu a gosa masha hopi y a haña e smak pa wak y hunga volleyball atrobe, cual ta nos deseo . Tambe e apoyo di e brassband tabata tremendo. Y pa corona e celebracion di 40 aña di existencia di Centro di Bario Brazil, nos lo organisa un tremendo knock out di volley entre barionan. Esaki ta tuma lugar den careda di fin di juli entre teamnan di damas y caballero den sistema di Brazil y Zee Rovers y tambe 40 aña pariba. Asina ta, cuminsa prepara bo team. E idea tras di esaki ta, pa promove e deporte di volley cu e pensamento cu mayornan cu ta participa por yuda traha team entre nan yiunan mes, pa participa den weganan hunto cu schoolnan, na unda cu AVA por reorganisa e categoria di aspirant manera antes cu 47 team aspirant y hubenil. Esaki ta deseo grandi cu ami Chico Harms tin pa futuro. Pa mas información por yama Chico na tel. 5846500 of cell. 5946862
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Poesia ta un sorto di arte y sorto di literatura. Ta uza palabra di calidad pa expres'e na un manera creativo. E por ta largo of chikito y e palabranan por ta diferente. E por tin nificacion y tono.
Tin diferente tipo di poema, manera: sonnet, haiku, tematico, rima etc. Ta uz'e pa describi algo. E por ta real of no real, e por rima of no rima. E por ta serio, pret, tristo, pensativo etc.
Aki ta sigui un poesia na idioma Papiamento, tanto skirbi den ortografia di Aruba como esun di Corsou y Boneiro:
Saca for di: Papiamentu nos idioma


text:
Kontraloria Ta Sostené Fundashon ‘Tur Ta Konta’
Tres investigadó di Kontraloria a haña dispensashon di un parti di nan tareanan pa por duna un aporte na e proyekto ‘Tur Ta Konta’. E fundashon ku ta organisá e proyekto akí ta apuntá tutor pa yuda alumno ku tin mester di yudansa èkstra ku aritmétika i matemátika. Ta importante pa un alumno por konta bon; asina e tin mas chèns di logra bon resultado ku e materianan eksakto manera matemátika, físika i kímika den enseñansa sekundario.
Segun un di nos tutornan sierto alumno tin mester di e yudansa akí debí ku nan tin un retraso edukativo òf debí ku nan tin mester di atenshon èkstra. E ta mira ku e proyekto ta nesesario i ta benefisiá e alumnonan den nan estudionan den futuro.
Un otro tutor ta bisa ku e alumnonan ta sigui e lèsnan fielmente, yen di entusiasmo i energia, tantu despues di skol komo den fin di siman. Esei ta algu ku ta dun’é un sentido di satisfakshon i stimul’é pa sigui kontribuí ku e proyekto.
E di tres tutor tambe ta mashá positivo tokante e proyekto. E ta ripará ku e alumnonan ku e ta yuda ta bai hopi dilanti. E problema prinsipal ku e ta ripará serka su alumnonan ta ku tin palabra ku nan no konosé, pasobra sea nan no ta ser usá òf ta ser usá masha poko den e mucha su ambiente. E ta sinti ku ta su tarea pa familiarisá e muchanan ku e palabranan akí. Ora e alumnonan komprondé e palabranan mihó, nan por komprondé e materia ku nan ta haña den lès tambe mihó, loke na su turno ta duna nan mas smak di siña. Di e manera akí por redusí ‘drop-out’ na skol. Esei ta un di su motivashonnan pa sigui kontribuí ku e proyekto.


text:
- curom
- »
- news & video
- »
- “Openhouse” Fundashon Kòrsou Kontentu tabata eksitoso
“Openhouse” Fundashon Kòrsou Kontentu tabata eksitoso
Awe ta un dia grandi pa Fundashon Kòrsou Kontentu unda pa hopi tempu kaba por a kuminsá mira e desaroyonan rondó di e kas ku lo wòrdu rifá. Djabièrnè último nan tabata tin e grato plaser pa invitá nan amigunan di prensa i algun invitado mas pa ta e proménan pa mira e kas kompletamente kla.
‘Ku sumo plaser nos por a presentá e kas ku henter e pueblo di Kòrsou tabata warda riba dje.’ Fundashon Kòrsou Kontentu a hasi su máksimo pa por duna e ganador un kas moderno, grandi, espasioso i kompletamente mueblá. Aparte di e kas e ganador lo risibí un Kio Rio Sedan 2018 i tambe un kantidat di premio adishonal.
Fundashon Kòrsou kontentu ta mira esaki komo un logro grandi ya ku e idea aki tin 5 aña kaba poné komo un plan i awor porfin por a hasi esaki bira un realidat. Nan ta gradesido na prensa ku a sostené e proyekto aki i tambe na e tim grandi ku semper a hasi lo máksimo pa kristalisá e proyekto.
‘Nos ke yama un danki tambe na henter e pueblo di Kòrsou pa aseptá e proyekto aki ku brasanan habri. Paso ta huntu nos ta traha pa hasi Kòrsou kontentu. E kas lo ta habri pa públiko tur djasabra i djadumingu di 10’or pa 4’or pues nos ta invitá henter pueblo di Kòrsou pa pasa libremente i hasi un bishita i si bo no a logra pa kumpra bo lòt ainda nos lo tin esakinan tambe na benta.’
Tambe nos ke kòrda bo ku si ainda bo no a logra kumpra bo lòt pa hasi bo soño realidat i haña e chèns di gana e kas aki pa kambia bo bida pa semper. Bo tin e oportunidat di hasi esaki te ku dia 30 sèptèmber mainta pa hasi esaki.
Fundashon Kòrsou kontentu ta konsehá e pueblo di Kòrsou pa kumpra nan lòt na tempu pa si bo tin un kombinashon di number spesífiko bo por haña esaki.
Un danki atrobe di kurason.


text:
Como un compania innovativo cu ta enfoca riba desaroyo continuo, SETAR ta aporta na varios programa pa nos hobennan durante aña. E biaha aki SETAR ta orguyoso di por aporta na e programa “Discover Your Potential” diseña pa Sra. Sharleen Tromp, specialmente pa studiantenan entre 17 y 20 aña di edad.
E meta di e programa aki ta pa stimula nos studiantenan pa descubri y desaroya nan potencial pa ta mas consciente di nan mes, compronde otro, crea caracter y compronde nan vocacion den bida. Studiantenan cu ta consciente di nan strenghts y siña con pa desaroyanan, ta bira mas sigur di nan mes, cual ta provee e motivacion pa enfrenta retonan nobo y logra excelencia. Esaki ta un tarea clave pa siña durante e añanan escolar.
E programa aki lo tuma luga di 2 pa 13 di augustus 2021 y lo ta completamente gratis. Cuponan si lo ta limita. SETAR ta invita tur studiante entre 17 y 20 aña interesa pa manda nan motivacion na sharleentromp@gmail.com y asina haya oportunidad di wordo selecta pa por participa.


text:
TIN HOPI konfushon entorno artíkulo 53 di nos Areglo di Estado. Kon ta bai bringa, segun mi, un entrepretashon abusivo di lei di nos dushi nashon/ estado ku yama Kòrsou. No interpreta mi malu, ami a bringa durisimo pa: 1. a purba manda e parlamentu i gobièrnu, ku nan a pone, kas; 2. i pone elekshon adelanta mas pronto posibel, pero ku un ‘care taker governement’ di 3 luna, ku tin sosten di ámbos lado di banki den parlamento.
Pakiko: Kada parlamentario ta hura a ‘titre Personal’. Lei no konose partido polítiko. Kon un gobièrnu ku no tin mayoria mas den parlamento por manda parlamento kas? Pa ami ku no ta hurista, pero ku un sierto di dosís di ‘common sense’ e ta zona kompletamente ilógiko loke e gobièrnu Schotte a hasi. Si, mi por imaginá’mi un gobièrnu ku tin mayoria den parlamento, pa motibu stratégiko, ta hasi algu asina, pero no un gobièrnu ku na sierto momento ta pèrdè mayoria, i sin sondia posibilidat di un koalishon alternativa ta keda aktua manera ta e tin mandato di parlamento. Segun mi un gobièrnu ku pèrdè mayoria, solamente por ofresé su retiro i responsabilisá su mes ante e parlamento ku a dun’e e mandato pa gobernó, nada mas. Nos gobernador a pega soño atrobe, of semper ela keda na soño? Kua hurista ku outiridat manera por ehèmpel sr. Carolus of sr. Lichtveld òf otronan por duna e pueblo aki un intrpretashon kla i raspa? Pueblo ta pidi un klaridat, komo un país yen di speransa pa hasi su kosnan mas korekto ku pasado. RUBEN SURIEL Curaçao
Pueblo ke interpretashon korekto di artíkulo 53
TIN HOPI konfushon entorno artíkulo 53 di nos Areglo di Estado. Kon ta bai bringa, segun mi, un entrepretashon abusivo di lei di nos dushi nashon/ estado ku yama Kòrsou. No interpreta mi malu, ami a bringa durisimo pa: 1. a purba manda e parlamentu i gobièrnu, ku nan a pone, kas; 2. i pone elekshon adelanta mas pronto posibel, pero ku un ‘care taker governement’ di 3 luna, ku tin sosten di ámbos lado di banki den parlamento.


text:
Marshe di Trabou 2019 organisá pa Governeur Laufferschool
E ekipo di direktor i maestronan di skol di gouverneur Laufferschool resientemente a organisá un Marché di Trabou pa yuda nan alumnonan fokùs miho riba posibilidsatnan di Trabou aki riba nos isla o skohé e kareranan profesional ku ta duna nan perspektia pa un futuro sigur pa nan mes i nan famia.
Nan a prepará un tremendo dia di informashon Kaminda nan alumnonan den forma relèks por a haña tur informashon nesesario den e arenan ku ta interesánan.
E siguiente reportahe ta duna un bon bista dje eksitoso dia di informashon Kaminda e alumonnan a haña un bista di e trabucan di trazador Sosial, trazador na Gaming Control Board, Kostrukshon. Diseño di kompüter i ITC , e area di un Trabou ku varios posdisbildiat di spesialisashon den e area di seguros , area di Trabou paramédico i trazador di ambulan , brantwer, Trabou di sekretaria, Trabou na KTKJ , trazador na gobièrnu na Bentana di informashon , area di polis , steward I stewardess , asistente di boticario , visagist , pelukero femenino i masculino , area di spuit o. trabou den ns haf komo havenmeester o kapitan di barku ku posinbilidat mas adilanti pa bira piloto di barku(loods).
E demonstrashonnan di GMN personal di ambulas, e posibilidatnan di Traha algu ku nan mes man i eksplorá abilidatnan pa Drenta konstrukshon I brantwer tabata esnan ku mas a kapta e atenshon total di e alumnonan i a pèrkuraá pa un momento divertido i entretenedor pa e alumnonan.
Nan a gosa un bòl. Ami ambe
KOMPARTI E NOTISIA AKI VIA / Share the news
Like this:
Like Loading...


text:
Dr. Rose Mary Allen den Seri Sombra di Koló
Lekturanan
Rasa i Etnisidat den Polítika di migrashon na Kòrsou
Kòrsou, un paraiso multirasial i multietniko, habri pa tur ku bin biba aki? Esaki ta un manera ku sa presentá Kòrsou den eksterior. Komo un isla kaminda tur hende por bin biba i bira Yu di Kòrsou. Pero kon habri nos ta en realidat? Rasa i kolo ta hunga un papel den esaki tambe?
Antropólogo Rose Mary Allen lo para ketu na e desaroyo aki, poniendo e den un konteksto históriko. For di despues ku Shell a establesé su mes na Kòrsou, nos pais a hiba un polítika di migrashon, ken si i ken no tabata bonbiní. I ora nan ta akinan, pa ken tabata mas fásil i pa ken mas difísil keda konsiderá ‘Yu di Kòrsou?
Durante e charla di eksperto legal Louise de Bode –Olten siman pasá na NAAM, por sierto dilanti un sala yen, e konsepto di “Ken ta Yu di Kòrsou” a bini dilanti. De Bode –Olten ku a papia tokante garantianan legal ku nos pueblo tin pa protekshon kontra rasismo i diskriminashon a splika kon diferente tratado internashonal por protehá bo komo siudadano kontra maneho i aktuashon di gobièrnu den bo pais. Ki ta e faktornan ku den bida diario ta determiná ku sea ta inkluí òf ekskluí migrantenan den nos forma di konvivi ku otro na Kòrsou?
Djasabra awor dia 24 di yanüari, Rose Mary Allen lo elaborá riba kon nos manera di dil ku migrante ta basá riba e manera kon nos a siña kategorisá i balorá hende segun rasa den nos sosiedat.
Tambe señora Allen lo elaborá kon e polítika di migrashon a keda influenshá òf a influenshá nos manera di dil ku migrante den prosesonan di migrashon i remigrashon, manera a sosodé na Kòrsou den transkurso di tempu?.
Rose Mary Allen ta dosente di bishita universitario (gastdocent) na University of Curaçao kaminda e ta duna Caribbean Studies. E tabata dosente di bishita na entre otro University of the West Indies, University of Puerto Rico i Universidade Federal de Goiás na Brazil. Den su publikashon Di ki manera, A social history of Afro-Curacaons, 1863- 1917, el a dokumentá bida popular di yunan di Kòrsou di desendensia Afrikano entre abolishon di sklabitut i establesimentu di refineria Shell na nos isla. Allen a publiká diferente artíkulo tokante historia i polítika di migrashon na Kòrsou. Na aña 2011 el a risibí premio bienal Boeli van Leeuwen di Gobièrnu di Kòrsou pa su trabou akadémiko.
Dia: djasabra 24 di yanüari 2015
Ora 7.00- 9.00 P.M.
Porta ta habri 18.00 pa tur hende por disfrutá di Eksposishon Sombra di Koló, kaminda diferente artista plástiko yu’i Kòrsou ta duna nan vishon riba rasa i rasismo.
Sitio NAAM, Johan van Walbeeckplein 13
Entrada: naf 5,-
dia 31 di yanüari Jeanne Henriquez lo klousura ku su charla tokante Nashon i Identidat .
Pa mas Informashon: www.warwaru.com i www.naam.cw , info@naam.cw tel: 4621933 / 462193


text:
Kralendijk – Kiko bo ta pensa di bo kas y bo bario di residensia? Unda abo ta traha i unda bo ta rekreá? Kua lugánan tin balor pa bo i kiko abo ta haña importante pa e desaroyo espasial di Boneiru? Esaki ta un par di pregunta ku departamento R&O di Entidat Públiko Boneiru ta hasi pa ku e Plan Preparatorio di Desaroyo Espasial (ROB) nobo.
Eilandsraad a establesé e Plan Preparatorio di Desaroyo Espasial (ROB) kasi 11 aña pasá. E plan ta regulá desaroyo espesial di Boneiru, por ehèmpel unda por traha kas, negoshi òf hotèl. ROB tin enfoke riba preservashon di naturalesa tambe.
Por konsultá e Plan Preparatorio di Desaroyo Espasial riba www.bonaire-ro.nl.
Pa e aktualisashon di e ROB a traha un kuestionario. Siudadanonan por yena e enkuesta akí te fin di ougùstùs. Asina EPB tin mas informashon riba kiko e boneriano ta haña importante. Kiko e deseonan i nesesidatnan ta.
Ta usa e resultadonan di e enkuesta pa balorá e ROB aktual i pa konstruí e ROB nobo. Pa yena e kuestionario ta kosta mas o ménos 10 minüt. Bo kontribushon ta hopi importante pa nos.
E enkuesta ta skibí na papiamentu, ulandes i ingles. Por yena e kuestionario akínan: https://bonairegov.com/pa/campagnes-1/artikel/kuestionario-plan-preparatorio-di-desaroyo-espasial-rob.


text:
ORANJESTAD – “Si bira pió, mésora mi ta buk un téket p’e” Tomas ta bisa. E ta karpinté na Aruba i e tin un yu muhé ku ta studia na Hulanda. Tur dia e ta sigui e notisianan tokante e guera na Ukraina
“Sí, hende aki ta prekupá. Kiko lo sosodé ku preis di kos, pa nos ekonomia. Pero mi tin mas miedu di un guera mundial nobo i mi yu muhé ei.”
Laurien ta bende pastechi lokal den e kaya prinsipal. “Mi no ta pèrdè soño, pero mi ta prekupá sí. Ainda mi no a ripará nada. Pero bo ta bira insigur sí pa loke por bini kada dia.” E ta konta ku den e tienda nan tur tabata kontentu ora Aruba a laga e reglanan di corona bai. “Porfin, zomer, great, bèk pa bida normal. Anto mésora tin algu atrobe.”
‘Porfin bèk pa bida normal, anto mésora tin algu atrobe’
Laurien, bendedó di pastechi
Aruba ta hopi serka di Venezuela, aliado di Rusia. Riba medionan sosial arubano ta spekulá tokante un eskalashon den nan kurá patras. “E nivel di menasa ta abou, e servisionan di seguridat i marina ta bisa. Nos no tin nodi di prekupá p’esaki”, promé minister Evelyn Wever-Croes ta trankilisá hende.
E ta ripará un ‘nèrviosidat’ na e isla “Nos tur ta sigui tur kos den media.” E promé minister ta konsehá arubano pa no sigui e notisianan henter dia ‘pa nan no bira depresivo’. Ademas e ta avisá kontra atake di cyber. “Nò, no ta ataká nos awor. Pero tin mas riesgo. Nos ke hasi hende konsiente i bini ku un kampaña kaminda nos ta indiká kon nan por arma nan mes kontra di esaki.” Anteriormente kaba Aruba a yega di bira víktima di software di sekuestro ku kua e hackernan a eksihí reskate. Esei a kosta hòspital miónes na 2019.
Kombustibel karu ta hasi tur kos mas karu na Aruba
E berdadero prekupashon di e promé minister ta e pregunta kon karu bida na e isla por bira. “Inflashon a hasi tur kos mas karu. I awor e oumento di preis di kombustibel pa motibu di guera. No solamente pa nos gasolin, sino pa tur kos. Nos ta importá kasi tur kos.”
Laurien i Tomas ta konta ku e pandemia a hasi bida na Aruba hopi mas karu kaba. “Un kipashi ta kosta mas ku 5 florin!”, Laurien ta keha. Ofisialmente esaki no ta pèrmití pasobra produkto básiko manera pan, ariña, lechi, aros tin un preis fiho. “Ai, apénas gobièrnu ta kontrolá si e tiendanan ta tene nan mes na e reglanan. Nan ta primintí den kampaña di elekshon, ma nan no ta hasié”, Tomas ta bisa.
Asuntunan ekonómiko ta publiká preis fiho i ta bisa ku e konsumidónan por entregá keho, pero ku hopi bia nan no ta hasi esaki. Si Aruba por mantené e preisnan? “Nos lo ripará aki dos, tres siman, Promé minister Wever-Croes ta bisa.
Gabinete ta mirando kon nan por ‘suavisá’ e konsekuenshanan. Pero nan no por hasi asina tantu tampoko, ku debe ku pa motibu di e pandemia a subi mas ainda. Wever-Croes: “Kisas nos por baha e akseins òf e impuesto riba volúmen di benta (bbo) riba gasolin. Pero e tarifanan di elektrisidat i awa sí no por subi ainda, nos a bisa produsente WEB.”
‘Den kaso di guera nuklear, na Aruba ta as seif ku nan Merka’
Kant’í playa e merikano Susan ta drumi gosa sin problema. “Mi ta haña horibel loke Poetin ta hasi. Pues ta masha bon ku nos ta manda arma pa e ukrainonan. Aki mi no ta ripará nada, nos ta papia di dje si. Si ta mas karu? Sí, pero esei ta mas tempu kaba. Mi tin 23 aña ta bini i Aruba berdaderamente a bira mas karu pa nos merikano. Pero mi ta keda bini, maske kon karu bira. I si e loko ei primi e kònòpi, e ora ei den un guera nuklear mi ta sinti mi mas seif na Aruba ku nan Merka!”
Aruba ta biba di turismo i mayoria di e turistanan ya bini di Merka. E ofisina di turismo ATA ainda ta ferwagt ku e kantidat di turismo ta sigui oumentá


text:
“Ma abo, ora bo ta hasi orashon, bai den bo kamber di mas paden, i ora bo a sera bo porta, hasi orashon na bo Tata ku ta den skondí; i bo Tata, ku ta mira den skondí, lo rekompensá bo”
Mateo 6:6
E intimidat ku Dios ta algu ku nos mester invertí tur dia den dje, ya ku nos sa ku semper E ta opservá nos i balorá nos momentunan.
Probechá awe nochi pa medio di orashon pa ta mas serka di Dios. Drama bo alma, sea sinsero, sin nada di skonde. Buska e forsa ku ta bin di Dje i niun hende mas.
Kòrda ku loke nos hasi den sekreto ku Dios, nos ta ser rekompensá públikamente p’e, i nos bida pleno i bendishoná lo ta e rekompensa aki, i e bida eterno den futuro.
Dios bendishoná bo grandimente.


text:
WILLEMSTAD – Komishon deportista di luna a publiká su nominado pa e premio di deportista di luna febrüari 2014.
E komishon a yega na e siguiente nominadonan:
1. Aldrich Jack (Atletismo), Aldrich ta un hóben di 13 aña ku apénas medio desèmber 2013 a hasi su entrada den deporte di atletismo, ku e tim The Eagles. Despues di a destaká den desèmber i tambe yanüari, den luna di febrüari Aldrich ta rematá den su kategoria U-15 mucha hòmber. Aldrich Jack ta gana medaya di oro riba sprent 80meter ku tempu di 10:21 sekònde, e la gana oro riba 1.200m ku un tempu 3:52.24 minüt, tambe e la gana oro riba kareda ku opstákulo 80meter ku un tempu di 12.75 sekònde i Aldrich a logra medaya di plata riba e disiplina bula haltu, kaminda e la bula 1.50m. Pa e motibu ariba menshoná Aldrich Jack a keda skohe komo nominado pa deportista di luna febrüari 2014.
2. Henny Metry (Pinpòn), Henny ta un hungadó di pinpòn di basta trayektoria i tabata durante di e torneo ‘Parts For You’ ku e ta logra bai ku e título máksimo. E partido final tabata un espektákulo kompletu. Despues ku Henny ta bai ariba 2-0, Dimirti Leon ta bin bèk pa empatá e partido 2-2. E partido tabata emoshonante kaminda ámbos hungadó a saka tur loke ku nan tabatin aden. Henny den e último sèt a parse di bai kaba fásil ku Dimitri ora e ta tuma un bentaha kómodo di 9-4. Pero Dimitri ta bin bèk ku bon wega di pinpòn pa empatá na 10-10. Ku 2 tremendo smèsh Henny ta bin bira kampeon derotando Dimitri 12-10. Pa e motibunan ya menshoná, Henny Metry a keda skohe komo nominado pa deportista di luna febrüari 2014.
3. Nathaniel Veeris (Body-building), Nathaniel ta un body-builder super dediká ku den luna di febrüari a kompetí den e Arnold Classic Amateur Championship, ku a tuma lugá na Columbus Ohio. Mester remarká ku ta un di e kampionatonan di mas renombre na nivel mundial. Nathaniel a kompetí den e kategoria te ku 90 kilo. E kategoria aki a konta ku e kantidat mas grandi di partisipante (23) durante e kompetensia ariba menshoná i di e 23 partisipantenan aki Nathaniel a logra pasa pa e tòp 6 finalistanan. Tabata un bataya hopi fuerte i Nathaniel a logra e di dos puesto ku ta terser lugá den su kategoria Light Heavy Weight. Pa e motibu ariba menshoná Nathaniel Veeris a keda skohe komo nominado pa deportista di luna febrüari 2014.
E anunsio i premiashon di e ganadó lo tuma lugá:
Fecha: Djasabra 15 Mart 2014
Ora: 18.00 – 19.00’or
Sitio: Rio Lounge & Sports Bar, Chuchubiweg 10?Damacor
Den un ambiente liber di humamentu i liber di alkohòl!
Komishon ta gradisí e siguiente spònsernan ku ta yuda pa e premiashon aki por bira posibel:
CHANGES PRO SPORT – SALAS SPORT SHOP – RIO LOUNGE & SPORTS BAR- MCB – PETRO INDUSTRIAL NV – CSOF – LILO SULVARAN – ALLSTAR EMBROIDERY – DIORCA NV – PELOTA – DE JONGH’S SPORTHUIS – FOTO STUDIO KORT – STRAK STRAK BARBERSHOP – FUNDASHON NOBO – FFK – COCA COLA – SELIKOR


text:
Skèrpènè ayera djasabra despues di 51 aña a bolbe titulá kampion lokal di futbòl. E tim a gana di SV Vesta den prolongashon ku skor minimo (1-0) i tuma revancha dje derota den final di aña pasá, strobando e tim di Buena Vista pa bolbe konkistá e titulo kampionil e aña’ki.
E final den Liga MCB a tuma lugá den Stadion Ergilio Hato ubiká den Sentro Deportivo Kòrsou (SDK). Pa motibu di medidanan kontra di Covid-19, no a pèrmití públiko riba tribuna.
SV Vesta tabata e gran faborito pa bira kampion. Esaki ta basá riba estadistikanan. Fuera ku e tim di Buena Vista ta kampion di 2019/2020, tambe ela gana Skèrpènè na tres okashon e aña’ki.
Den kampionato regular Vesta a triunfá ku skor minimo 1-0 riba Skèrpènè. Den Kaya 6 e tim di Buena Vista i bisendario a gana atrobe: 3-1. Finalmente den Kaya 4 tambe Vesta a sali viktorioso: 3-0.
Tin ku remarká sinembargo ku den kampionato regular Skèrpènè a terminá na di dos lugá ku 34 punto tras di Jong Holland ku tabatin 42 punto. Vesta a kaba empatá ku Inter Willemstad ku 30 punto na di kuater puesto.
Den Kaya 6 tabata Vesta ku a tèrminá na di dos puesto ku 10 punto tras di Jong Holland ku tabatin 15 punto. Skèrpènè a kaba empatá ku Inter Willemstad ku 7 punto na di tres lugá.
Den Kaya 4 tabata Skèrpènè ku okupá e promé puesto ku 6 punto, miéntras ku Vesta ku 5 punto a tèrminá na di dos lugá. Asina e dos timnan aki a klasifiká pa final ku a hunga ayera.
Meskos ku aña pasá, e aña’ki tambe e final a bai prolongashon. Kontrali na kamponiato pasá e wega e bia’ki no a bai tiru di pinalti, pero a keda disidí den e promé tempu di 15 minüt.
Tabata Maximiliano Ciarnello di Skèrpènè ku despues di un fayo den mediokampo a kue e bala bai gol ku né i a skor na di 93 minüt dje wega. Sobra dje promé tempu i tambe e dos parti di 15 minüt no tabatin mas gol.
Esaki ta di kuater biaha ku Skèrpènè ta titulá kampion di futbol: un biaha di Antia na aña 1967 i dos biaha kampion di Kòrsou den temporadanan 1964/65 i 1968/69. Kemen despues di 51 aña e tim a bolbe konkistá e titulo kampionil di Kòrsou.


text:
E prome partido di playoffs di Division Honor campeonato 2018-2019 a toca e “Classico di Aruba” entre Estrella y Dakota.
Un partido cu hopi anticipacion debi na e historial entre e dos clubnan aki, un rivalidad unico den futbol di Aruba, a resulta alfin di tabata un partido di hopi inconsistencia riba e fecha aki. Un partido cu pa mayoria di tempo tabata anti-climatico y slordig, pero, semper yena cu tension y drama si.
Dakota no a hunga un wega cu nos ta custumbra cu ne, e wega di velocidad, dominio di bala, cambio di ritmo, e “Amarillonan” den e oportunidad aki a dicidi di tira bala dilanti pa medio di pasenan largo, pero, ironicamente ta e wega ey mes a paga dividendo pa nan promer gol di e partido.
Na minuut 25, Dakota ta bai ariba pa medio di un salida relampago for di patras di Jean Pierre Heyden unda e ta haya e bala for di Jesus Villamizar for di medio campo, e ta sprint bai na banda robes di e area penal di Estrella, hasi un cruce, precies riba cabes di Fernando de Souza, unda esaki ta conecta perfecto pa anota e prome gol di wega, Dakota 1 Estrella 0.
Dakota ta domina bala y cancha pa mayoria di e prome tempo y tabatin mas chensnan pa aumenta e bentaha, hasta un bala den palo pa medio di Robert Francis, pero no a logra e di dos gol ey, Estrella en cambio cu masha poco yegada.
Den e di dos tempo e Santacruseronan ta cuminsa retene bala mas den medio campo, unda cu Jean Pierre van der Linden ta tuma mas control y distribui bala miho for di e punto ey.
Estrella a haya mas chens di gol den e di dos tempo, e mas cla un chens di Miguel Gutierrez na minuut 50 y atrobe na minuut 81, pero, no a logra concretisa. Nan a bataya te na final cu varios atakenan cu bon yegada.
Dakota tambe por a aumenta bentaha atrobe na minuut 91 y propina e knockout fulminante, si no tabata pa Pancho Croes, cu den e ‘hugada di e partido’ a salba e tiro di Juel Balentien, unda cu el a rechasa e bala cu ya tabata bayendo den net, husto riba linea di gol!
Asina mes e partido a termina cu victoria di Dakota cu e minimo resultado di 1-0. E ultimo dies minuutnan di wega tabata hopi dramatico y sensacional, riba un gran nivel, compensando pa e resto di e partido cu tabata bastante mediocre. Tres punto pa e club Dakotero cu t’asina e lider provisional riba e tabla di posicion di playoffs, sperando resultado di RCA vs Nacional. Nos ‘Man of the Match’ ta Jean Pierre Heyden di Dakota.


text:
Panam Games 2019:
Kyra Hoevertsz y Abigail de Veer a logra un di 7 lugar den e rutina tecnico.
E atletanan di artistic swimming Kyra Hoevertsz y Abigail de Veer a debuta awe den e Weganan Panamericano 2019 na Lima, Peru. E duet elite di Aruba mester a landa nan rutina tecnico como e ultimo competidornan.
Mester bisa cu Kyra y Abigail a duna un bon prestacion unda nan a logra un total di 73.1148 punto bon pa un di 7 lugar overall. E huradonan a score pa Ehecucion – 21.6000, Impresion – 22.3000 y Elemento – 29.2148 mientras e duet no a haya penalty. E duet di Aruba ta laga Chile, Peru, Guatemala, El Salvador y Cuba nan tras. E pais di Canada, Mexico y Merca a domina a prome tres lugarnan.
Diaranzon mainta Kyra y Abigail lo mester landa nan rutina liber.
Pabien y exito na Kyra y Abigail


text:
Último simannan nos tur por a tuma nota ku e diferente departamentunan enkargá ku kontròl i kalidat di Ministerio di Asuntunan Ekonómiko i di GGD ta ehersiendo kontròlnan rutinario na diferente establesimentunan ku ta bende komestibel i kuminda prepará. E Kontròlnan aki a produsí un kantidat di establesimentunan ku ta bendiendo produktonan kaduká i huntu ku esei tambe a konstatá na algun establesimentunan situashonnan a-higiéniko, ku bo ta puntra bo mes ta kon hende por traha ku komestibel den un situashon asina. E akshonnan aki por konta 100% ku nos apoyo i sosten mirando ku tur loke e tim multi-disiplinario (Inspekshon Ekonómiko, SBAB, Inspekshon di Salubridat, servisio di veterinario, SOAW) ta hasi ta den kuadro di nan tareanan pa kontrolá ku tur establesimentu ta mantené su mes na reglanan stipulá.
Sorprendentemente tòg nos a nota ku tin krítikanan den direkshon di e akshonnan aki kaminda asta ta kuestioná si mester saka produktonan kaduká for di rèki argumentando ku aunke e fecha a vense, e produkto si ta mantené su kalidat.
Fundashon pa Konsumidó ta kere ku awor si awa a pasa hariña i ta eksigí, di tantu supermerkado komo minimarketnan mas transparensia pa ku nos konsumidónan. Nos ke rekordá no solamente doñonan di supermerkadonan pero tambe nos konsumidónan, ku segun nos leinan, tur produkto di konsumo mester ta debidamente identifiká ku un etikèt ku ta menshoná e.o. nòmber di e produkto, importadó i fecha di vensementu di e produkto. Den mesun rosea nos ke aklará un biaha mas ku den e kadena di informá komunidat tokante produkto i servisionan di konsumo, Fundashon pa Konsumidó ta enkargá ku e parti di anotashon i komparashon di preis di produktonan den supermerkado, minimarket i tokonan, pa asina informá komunidat unda ta mas ekonómiko pa kumpra. E parti di kontròl di kalidat di produktonan ta den man di e tim multi-disiplinario (MEO). Nos Fundashon ta traha sí den estrecho koperashon ku MEO i na momentu ku nos konstatá kualke iregularidatnan den kondishon i/òf preis di un produkto, nos ta notifiká esaki na MEO, spesífikamente sr. Ronny Cornelis i su team.
Mirando e konsternashon ku a lanta último dianan, kaminda tin duda awor unda si ta bende kalidat òf no, Fundashon pa Konsumidó ta spera ku awor mas ku nunka, nos konsumidónan lo bira mas krítiko i konsiente, di tantu nan pòtmòni komo nan salú. No tin espasio(mas) den nos komportashon pa keda ketu i laga kos pasa bai, pensando ku “mi ta spar 2 plaka paso ainda e kalidat ta bon”. Nos mester realisá ku bos di un konsumidó tin poder. Si nos ke tin garantia ku nos produktonan di konsumo ta di kalidat i di bon estado, nos no por ta kontra di ningun kontròl. Nos mester eksihí i para ariba ku produktonan kaduká mester ta for di rèki. Punto!
Temporada di kontròlnan na toko i minmarketnana nos no a tende niun miembro di SUVEKO vosiverá ku e kontròlnan aki i e prosedura siguí, no ta bon. Dikon awor si? Fundashon pa Konsumidó ta spera ku e kontròlnan aki lo sigui den mas sektor, pa asina komunidat por ta sigur ku e ta pagando pa un produkto di kalidat.
Nos ta spera tambe ku awor si lo bini sanshonnan fuerte pa establesimentunan ku konsientemente ta bende produktonan kaduká i ku no tin fecha di vensementu visibel, manera tin stipulá den nos ‘warenlandsverordening’, sigur ora e infrakshon ta trata produktonan manera karni, piska, belèg etc. Tene na kuenta ku un konsumidó por mira fecha di vensementu riba un bleki di berdura, un paki buskuchi, pero produktonan manera karni, belèg, fruta e ta kumpra esaki a base di e konfiansa ku e tin ku e establesimentu ta bende kos na drechi i di kalidat. Konfiansa ta bal oro, pues no ta algu ku supermerkadonan mester neglishá.
Na nos konsumidónan, sea mas alerta i eksigente. Promé ku bo kumpra un produkto, kontrolá su fecha di vensementu, i si ta karni, piska òf belèg, no tene miedu pa hole, primi òf studia e produkto mas mihó. Si bo tin kualke keho basá riba iregularidat di un produkto di konsumo òf kualke otro produkto, tuma kontakto ku Fundashon pa Konsumidó na number di telefòn 462-6666 òf via e-mail info@fundashonpakonsumido.org. Tambe por pasa serka nos na ofisina na De Ruyterkade 53, Punda.
Atentamente,
Fundashon pa Konsumidó
Konsientisando i kreando konsumidónan kritiko i responsabel.
Risibi adhunto e “Warenlandsverordening” den kua ta stipulá reglanan den kuadro di produkshon i komersialisashon di produktonan di konsumo


text:
MERKA — Den preparashon pa e mega pelea di 2 di mei próksimo na MGM Grand na Las Vegas, 11 biaha kampion di mundu Floyd Mayweather i ocho biaha kampion di mundu Manny Pacquiao lo tin un entrenamentu separá pa prensa.
Pa Mayweather e entrenamentu aki lo tuma lugá awe 14 di aprel 7’or di anochi ora lokal di Kòrsou na Mayweather Boxing Club na Las Vegas. Esun di Pacquiao lo tuma lugá mañan 15 di aprel 6’or di atardi ora lokal di Kòrsou na Wild Card Boxing Club na Los Angeles.
Ambos e entrenamentunan aki bo por mira nan aki riba Deporte Awe.
Floyd Mayweather entrenamentu pa prensa


text:
Aruba ta recuperando mas lihe cu a spera
Poco poco nos ta drenta den e normal nobo na unda cu nos mester keda cuida y keda alerta
Fin di siman a habri na unda cu Prome Minister di nos pais Evelyn Wever-Croes a anuncia flexibilisacion of eliminacion di medidanan pa loke ta trata Covid 19. Pa mas o menos 4 siman caba Aruba ta conoce stabilidad den casonan nobo y activo. Tin un averahe di mas o menos 3 caso nobo pa dia y bou di 30 caso activo pa dia. E grado di vacunacion ta yegando 69%. Pronto muchanan di 12 aña bay ariba tambe lo tin e oportunidad pa vacuna. Tur esaki, Prome Minister a duna di conoce, ta pone cu Aruba ta recuperando.
“Nos recuperacion ta bayendo mas lihe cu nos mes a kere cu e lo bay y esey ta pone cu awe nos por anuncia flexibilisacion di mayoria di e medidanan entrante dialuna awor. Poco poco nos ta mira cu nos ta bay bek na normalidad. E ta un normal nobo si caminda cu nos mester keda cuida y keda alerta. E virus tey anda apesar cu ta 3 caso nobo pa dia so tin pero e tey keto bay. E variantenan ta lanta cabes, algun mas preocupante cu otro pues nos mester sigui cuida y ta alerta”.
Prome Minister a enfatisa cu flexibilisacion di medidanan gobierno ta dal un paso mas atras den cuida abo y bo famia. Aworaki ta abo mester cuida bo mes y ta abo mester cuida bo famia. Medidanan cu a wordo flexibilisa ta lo siguiente:
Orario di ciere: Ta bek na normal.
Distanciamento: No tin exigencia mas di 1.5 meter di distancia.
Deporte: Restriccion ta wordo elimina: (Incl.Bush League).
Entiero: Caha habri. Si fayecimento ta di Covid, mester tin glas riba e caha.
Bingo: Ta permiti.
Establecimento: Restriccion ta wordo elimina: (Misa, Restaurant, etc).
Clubnan nocturno: Por habri bek.
Bailamento: Ta permiti.
Alcohol: Ta elimina prohibicion di alcohol riba caminda.
“Nos tin mas di un aña luchando hunto pa wak con nos lo combati e pandemia aki y su efectonan. Con nos lo convence un y tur pa tuma esaki na serio. Awe nos por mira bek riba un temporada hopi intenso cu hopi tension, hopi dolor pero como Aruba nos a uni. Esaki ta e forsa di nos union, e amor pa nos pais, e orguyo cu nos tin di ta Arubiano. Ohala cu nos laga esaki sigui guia nos den cada paso cu nos mester dal y den cada reto cu nos mester tuma”, Prome Minister Evelyn Wever-Croes a termina expresando.


text:
E hospitalnan di Aruba, Corsou, Sint-Maarten y Caribe Hulandes oficialmente a instala awe e cooperacion cu ta hiba e nomber di Dutch Caribbean Hospital Alliance (DHCA). E momento ameno aki a tuma luga na Aruba di 20 te cu 24 juni durante e Vierlanden overleg. Durante e encuentro aki a participa tur ministerio di salud, seguro medico y e hospitalnan di e islanan CAS-BES. Topico durante e encuentro aki tabata e colaboracion riba tereno di salud publico dentro di Reino.
E experiencia durante Covid-19 tabata e motibo directo pa establece laso di colaboracion. DCHA tin como meta pa reforsa e calidad di cuido di e hospitalnan riba e islanan aki. DCHA kier por garantisa y mehora e cuido medico specialisa den futuro y optimalisa y sincronisa e disponibilidad di cuido medico specialisa.
Meta di Dutch Caribbean Hospital Alliance (DCHA) ta pa ofrece e miho cuido medico local y regional pa medio di tin un colaboracion solido entre e paisnan den Reino y partnernan strategico. E bienestar di nos pashent- y empleadonan ta primordial, ademas di mantene un situacion finaniero-economico saludabel y salvaguardia nos balornan cultural.
Directiva di e cuater paisnan den Reino a expresa nan confiansa den e intensificacion di cooperacion entre e hospitalnan y cu esaki lo mehora y reforsa e calidad y continuidad di cuido pe habitantenan di e islanan Caribense di Reino Hulandes.
Giovanni Frans, director di Fundashon Mariadal y presidente actual ta expresa: “Despues di casi dos aña di preparacion y reunionnan intensivo, entre nos mes y hunto cu e cuater paisnan, finalmente DCHA ta un echo. Nos ta orguyoso di e paso aki y nos ta spera cu esaki ta un di hopi mas cu lo ta na fabor di un servicio di salud optimal riba nos islanan.”
Ingemar Merkies, director medico di CMC: “Un logro cu a wordo realisa door di empeño di hopi. Gradicido p’esaki. Mi expectativa ta cu hunto cu DCHA lo traha riba tereno di formacion y educacion cu meta entre otro pa trece nos ‘ human capital’ bek cu ta den exterior. Esaki lo sigui mehora e calidad di cuido riba nos islanan.”
Felix Holiday, bestuurder van SMMC: “Esaki ta un bunita paso padilanti y nos ta mira cu un colaboracion mas intensivo entre e otro islanan ya caba a duna su fruto durante e cuido di Covid. Esaki mirando cu nos ta yega na otro mas lihe, ta yuda otro y ta mantene otro na altura di e ultimo desaroyonan.”Jacco Vroegop, director medico y general di HOH: “Establecimento di e cooperacion ta un paso chikito realisa pa un grupo di hende motiva di e islanan y Hulanda. Importante awo ta pa inspira otro y sigui construi un team pa asina no solamente keda cerca di otro pero sigur logra mas exito. Esencial ta pa no perde bista di ken ta central den esaki, esta nos comunidad y nos empleadonan.”


text:
Konstelashon CGOA
Tin dos partido den CGOA, esta e Minister di Maneho di Gobernashon, Planifikashon i Servisio Publiko, señor Ornelio Martina i e Komishon Sentral di Sindikatonan (Centrale Commissie van Vakbonden, CCvV).
E siguiente sindikatonan tin asiento den Komishon Sentral di Sindikatonan:
- Algemene Bond Voor Overheids- en overig personeel (ABVO).
- Nationaal Algemene Politie Bond (NAPB).
- Sindikato Trahadornan di Aduana i Fiskalía (STrAF).
- Sindikato Ambtenarnan di Polis i Kadena Hudisial (SAP).
- Sindikato di Trahadornan den Enseñansa Kòrsou (SITEK).
E miembronan mester wòrdu nombrá pa medio di un dekreto gubernamental.
Georganiseerd Overleg in Ambtenarenzaken
Ansinghstraat #17
Curacao
Tel: +5999 461 5406 / 5328
Email: info@cgoacuracao.cw


text:
WILLEMSTAD – Riba djaweps 1 di sèptèmber i djabièrnè 2 di sèptèmber 2022 Rijksdienst Caribisch Nederland ta organisá e di tres kongreso, titulá ‘Komunikashon Forsa di Reino’ den WTC na Kòrsou.
E kongreso ta pa profeshonalnan den komunikashon ku ta den servisio di gobièrnunan òf organisashonnan ku tin vínkulo ku gobièrnu di Aruba, Boneiru, Kòrsou, Sint Maarten, Saba, Sint Eustatius, Hulanda i Sürnam.
E meta di e kongreso ta pa promové komunikashon, traspaso di konosementu i union. Un bon ret di profeshonalnan di komunikashon ta fortalesé kapasidat dentro di Reino i afó. Ministerio di Asuntunan Interior i Relashonnan di Reino i Ministerio di Hustisia i Seguridat a finansiá e kongreso.
Durante di e kongreso ta duna riba djaweps 1 di sèptèmber e tayer ‘Komunikashon di krísis: Traha huntu den wowo di e tormenta’ pa un grupo di meta mas amplio. E tayer aki ta interesante pa tur ku ta hunga un papel durante un krísis i no nesesariamente mester ta empleá na (semi)gobièrnu.
E tayer ta na enkargo di Svenja Westerduin i Francien Machielse, ekspertonan riba tereno di komunikashon di krísis i riesgo na Kordinadó Nashonal di Kombatimentu di Terorismo i Seguridat i e Sentro di Krísis Nashonal di ministerio di Hustisia i Seguridat.


text:
Homber detené pa maltrato.
KOMUNIKADO DI PRENSA 182/2022
5 di aprel 2022
Homber detené pa maltrato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 5 di aprel 2022 alrededor di 12.45’or, Polis a risibí informashon di un kaso di
maltrato ku a tuma lugá riba Schouwburgweg.
E unidat polisial ku yega na e sitio a topa ku un hòmber ku un kap na altura di su kabes i
tabata sangra bastante.
For di investigashon ku polis a hasi na e sitio a resultá ku un ratu promé tabatin un
diskushon entre dos hòmber pa motibu ku un di e hòmbernan aki no tabata di akuerdo ku
un montante ku a kobr’é pa un trabou hasí.
Durante di e diskushon e hòmber sospechoso a maltrata e víktima aki ku un pida heru.
Na e sitio polis a detené e hòmber sospechoso S.J.O.G., nase na Kòrsou di 32 aña di edat
pa e maltrato ariba menshoná.
A presentá e sospechoso dilanti di un fiskal ouksiliar ku a ordená su enkarselamentu
pendiente di mas investigashon.


text:
Por repartí infrastruktura di Boneiru den diferente elemento: aeropuerto, haf, ret di kaminda i infrastruktura di ICT (teknologia di informashon i komunikashon).
Aeropuerto
Aeropuerto di Boneiru ta un aeropuerto internashonal, yamá Flamingo International Airport. E aeropuerto konosé un pista di aterisahe di kasi 3 km loke ta sufisiente pa por risibí tur tipo di avion. E kompanianan mas grandi ku ta bula pa Boneiru ta KLM, TUI, Delta Airlines i United Airlines. Banda di esei WestJet ta kuminsá ku buelo for di Toronto. E otro suidatnan ku ta direktamente alkansabel for di Boneiru ta Amsterdam, Miami, Houston, Atlanta i Newark. Kompanianan di aviashon mas chikitu (Divi Divi Air i EZ Air) ta bula den region pa Kòrsou i Aruba. For di einan tin numeroso posibilidat pa sigui ku otro kompanianan pa destinashonnan den Amérika Sentral i Suramérika. E aeropuerto konosé un zona pa stashoná outo ku durashon korto i largu i tin algun fasilidat i tienda. Kasi tur e kompanianan mas grandi di hür outo ta establesé na aeropuerto pa e servisio ku nan ta duna na nan klientenan.
Segun sifranan di Ofisina Sentral di Estadístika (CBS) na aña 2019 mas òf ménos 160.000 pasahero a biaha via aeropuerto di Boneiru.
Haf
Boneiru konosé algun haf. E haf mas importante di Boneiru tin dos waf i tin sufisiente profundidat pa e barkunan di mas grandi. Ta usa e wafnan pa tantu karga komo pasahero. Durante temporada haltu (high season) – novèmber te ku mart – hopi barku krusero ta mara na e wafnan aki. Karga ta yega Boneiru via un asina yamá sistema di ‘Roll-on Roll-off’: na Kòrsou ta pone kònteiner riba un treiler i na Boneiru mesora ta baha nan ku un trèker for di e barku. Esaki ta nesesario pasobra Boneiru no ta disponé di un kran grandi ku por baha e kònteinernan direktamente for di e barku. Esaki ta e motibu ku hopi karga ta bini via Kòrsou. Esaki ta un faktor ku empresarionan mester tene kuenta kuné.
Ret di kaminda
E ret di kaminda ta un kombinashon di kaminda di asfalt i kaminda di tera na nos isla. Prinsipalmente e parti meimei (Playa) i den direkshon mas na nort (Rincon) tin kaminda di asfalt. Aktualmente gobièrnu ta trahando riba algun rotònde pa stimulá siguridat i fluho di tráfiko i rònt di sierto skolnan tambe a drecha e kamindanan. Awor aki ta sigui traha riba un plan pa mehorá e infrastruktura di kaminda mas aleu.
ICT
Pa medio di dos kabel bou di laman via Kòrsou i Miami, Boneiru ta konektá riba telekomunikashon ku sobrá di mundu. Banda di esei proveedornan na Boneiru ta kumpra kapasidat internashonal (IP transit) serka proveedornan na Kòrsou; hopi biaha esaki ta bai tambe ku konekshonnan di mikroonda entre Kòrsou i Boneiru. Boneiru konosé tres proveedor di telefonia selular, un proveedor di telefonia fiho, dos proveedor di internèt fiho i tres proveedor di televishon. Pa motibu di kresementu di poblashon e demanda pa kapasidat ketu bai ta sigui oumentá fuertemente. Usuarionan final hopi biaha ta preokupá pa e manera ku kalidat i preis di telefonia selular i internèt fiho ta relatá ku otro.


text:
Venezuela
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Venezuela ta un país ku ta keda na e parti nort di e kontinente Sur Amérika. Su nòmber ofisial ta Repúblika Bolivariana de Venezuela. Na aña 1499, Alonso de Ojeda a deskubrí e kosta di Venezuela. Foi di 1522, Venezuela tabata un kolonia di Spaña, i a deklará su independensia na aña 1811. Entre di 1821 i 1830, Venezuela tabata forma parti di e Repúblika Federal de Gran Colombia. Pa e promé mitar di siglo 19, Venezuela tabata bou di kontrol di diktaturanan. E siudat mas grandi i e kapital di Venezuela ta Caracas. E pais ta consistí di 23 estado, e Distrito Kapital, i Dependensíanan Federal.
Venezuela ta limitá na kosta nort ku laman teritorial di: Repúblika Dominikana, Antigua i Barbuda, Trinidad i Tobago, Grenada, Saint Kitts & Nevis, Barbados, Saint Vincent & The Grenadines, Saint Lucia, Dominica komo nashonnan independiente. I komo dependensianan outónomo òf kolonia: Hulanda (Aruba, Boneiru, Kòrsou, Saba, Sint Eustatius, Sint Maarten), Merka. (Puerto Rico, U.S. Virgin Islands), Inglatera (British Virgin Islands, Montserrat, Anguilla) i Fransia (Martinique, Guadelupe). Na parti zùit e ta limitá ku Brazil den un ekstenshon di 2000 km.


text:
FOR THE FUTURE
Fundá na 1900 na Amsterdam, Ajax ta e ekipo ku mas bes a titulá kampeon di Futbòl Hulandes, ku kuater Liga di Oropa (Champions League) i 36 Kampeonato di Liga Hulandes, kreando asina aki un gran nòmber den futbòl Europeo i mundial. Konosí pa su enfoke kreativo, balente i su manera semper avansá pa hunga futbòl, e tim ta konsistí di talentonan hóben di su akademia i di rònt mundu.
Ajax a yuda forma algun di e mihó hungadónan di mundu - - atletanan manera Johan Cruijff, Luis Suarez i Zlatan Ibrahimovic, djis pa nombra algun - semper ku e kreensia ku hóbennan di awe ta e leyendanan di mañan. E akademia di tim di Ajax a keda vota kada bes di nobo komo number un, ku e porsentahe di mas altu di hungadónan di train ku ta alkansá e státus di futbòl profeshonal. Kada aña, talentonan nobo eksepshonal ta yega Ajax 1, i finalmente nan ta gana un lugá entre e mihó atletanan europeo manera Matthijs de Ligt i Frenkie de Jong.
Un sosio di konfiansa di e isla karibeño hulandes di Kòrsou for di 2020, e temporada aki Ajax a lansa su uniform "Three Little Birds" komo tributo na e tim su konekshon ku e kansion stima di Bob Marley, pa asina reforsá su konekshon úniko ku e islanan di Karibe. E filosofia di Ajax pa futuro huntu ku e promesa di Sandals di duna bek na e islanan ta alínea perfektamente via Future Goals i su impakto riba Karibe via deportenan hubenil.


text:
WILLEMSTAD – Despues ku tabatin basta werewere rònt di e porta ku Baoase a poné riba kaminda públiko di Drielstraat, i ku porsierto a ser kita riba òrdu di ROP of Servisio pa Planifikashon Urbano – antes DROV, tin indikashon ku ainda e resort luhoso no ta kumpliendo ku tur rekisito legal. Segun Abogado Achim Henriquez, Baoase a skùif e hekinan infraktor riba tereno ku a ser di dèmpel ilegalmente, pero ku ineksplikabelmente a haña permit di konstrukshon di DROV i Domeinbeheer.
E estado di e bich ta unu deplorabel, unda ainda staka nan di heru ta sala fo’i awa i un boka di kloaka relativamente nobo, ta hasiendo esaki inusabel. Minister di Transporte, Tráfiko i Planifikashon Urbano, Suzy Camelia-Römer, ta spera di pronto haña e rapòrt di SOAB, kende ta investigando e legalidat di e proseso di pèrmit, i ta di opinion ku esun ku a susha e bich, mester drech’é den e estado original.
Deya Mensche ta papia ku abogoda Achim Henriquez i minister Camelia-Römer
Según Abogado Henriquez e problema ta sinta den funshonamentu defisiente di e aparato, spesífikamente ROP antes DROV, kende despues di 10-10-’10 a atkerí hopi persona inkapasitá den e top kader di su maneho. “Durante e maneho di èks minister Charles Cooper, kosnan a bai di drástikamente malu, unda a apunta kompinchinan polítiko den e puestonan konserní”, Henriquez a alega.
Fraude
Spesífikamente ta kuestioná e nominashon di e aktual hefe di sektor di ROP/DROV i direktor interino di CCAA, Caroline González Manuel, kende a ser apunta na 2011 pa Cooper. Apesar di tur spekulashon di fraude rònt di su persona, banda di su funshon na airopuerto, González Manuel, ainda ta enkargá ku otorgamentu di permisonan di konstrukshon, outorisashon pa desaroyo di proyektonan i atkisishon.
Según investigashonnan ku a ser hasí pa korant Amigoe na 2014, fo’i dje tempu ei a ser indiká inadekuashon sistemátiko den otorgamentu di pèrmit. Spesífikamente a kubri e kaso di e kompleho di apartamentu na Pietermaai ekstensivamente, pero no a investiga funshonamentu di e señora ni di e aparato.
Cooper di su partí a refuta e insinuashonnan di abogado Henriquez severamente i a splika ku no ta e minister ta disidí ken ta sinta riba kua puesto. “Tin un prosedura di aplikashon habri ku nos a kana, unda dos kandidato a keda selektá, i ku esaki a bai gabinete pa nomina esun mas kapas.”
Alabes, e èks minister a splika ku un minister por ta responsabel finalmente, pero e ta duna mandato na hefenan di e aparato pa otorgá pèrmit. “Ora bo nomina un hende, bo no sa antemano ku e ta korupto of no, i si e rapòrt (di SOAB) indiká iregularidat, mester a retira e mandato i persiguí esnan kulpabel”, Cooper a deklará.
Pèrmit di konstrukshon
Minister Suzy Camelia–Römer a indiká ku Domeinbeheer ta kabando e investigashon riba e proseso di pèrmit di konstrukshon di Baoase i tambe SOAB, kende ta investigando e asuntu di Pietermaai. Camelia–Römer ta kere ku niun minister por traha sin mandato paso e aparato ta muchu grandi, i si retira esaki, tur kos lo pega mirando e magnitut di pèrmit ku ta keda pidi i prosesá. “Si algu a bai robes prosedural of ta un persona a hasi algu robes humanamente, mester atendé esaki korektivamente”, e minister a splika.
Camelia – Römer a enfatisá ku promé ku husga, SOAB i Domeinbeheer mester konkluí nan investigashon, ku e ta spera di haña den e siman benidero, pa asina e por tuma akshon.
Outor Deya Mensche


text:
ORANJESTAD – Awe mainta un biaha mas abogadonan di e 11 sospechosonan den caso Avestruz a presenta den sala di Corte.
ARUBANATIVE por a compronde cu ningun di e sospechosonan no a presenta. Esaki tabata di spera pasobra e abogadonan a bisa esey anterior. Pa dia di tratamento di e caso, cada sospechoso mester presenta.
CAMBIO DEN SCHEDULE
Hues a bisa cu Ministerio Publico a propone un otro schedule y tin un plan alternativo, teniendo cuenta cu e deseo di Ministerio Publico.
E plan alternativo ta mustra cu e luna aki lo trata e caso contra Curt Harms, Pieter Susebeek y Oslin (Benny) Sevinger. Esaki ta riba dianan 7 y 8 September 2022. Esaki ta e caso Stichting FCB.
Otro luna 24 y 25 October 2022, lo trata e caso Elenath y Deshaun den cual e sospechosonan ta: Maria Leoncita Arends, Reina Richardson, Frederic Every, Winterdal, Franklin Abath y Benny Sevinger.
Dianan 3, 4, November 2022 lo trata e caso Damira caminda e sospechosonan ta: Edgar Werleman, Ninosca Nuñez, Carlo Mansur, Franklin Abath y Benny Sevinger.
Dianan 9 y 10 November 2022 lo trata e caso Bucuti caminda e sospechosonan ta Ewald Biemans y Benny Sevinger. Tambe lo trata e caso di malversacion contra Benny Sevinger.
Dia 11 November 2022, e dos Fiscalnan di Ministerio Publico lo presenta nan requisitorio y exigi castigo.
Den e siman di 12 te cu 16 December 2022, e abogadonan lo tin e chens pa presenta nan defensa.
CASO LO POR DURA TE OTRO AÑA
Despues cu e abogadonan a haya e plan alternativo aki, tabatin algun remarke di parti di e abogadonan. Nan a mustra cu nan ta haya e periodo di 1 siman pa nan presenta nan defensa mucho poco.
Hues a bisa cu e ta un plan alternativo y durante tratamento lo mira kico ta sosode. Sino lo sigui cu tratamento Januari 2023 y Februari 2023.
Promer tentativo, e schedule tabata cu na December 2022 lo caba cu e tratamento. Hues a bisa cu Januari 2023 lo sera tratamento di e caso y e ta spera cu na Februari 2023 lo tin sentencia. Awor cu a bin cambio den schedule, e chens ta grandi cu e tratamento lo dura te Feburari 2023 y despues Hues lo bisa pa ki tempo lo por spera sentencia.


text:
E cantante Mericano, Bruno Mars, a gana shete premio den e American Music Awards (AMAS), den un ceremonia unda cu e Portoriqueño Luis Fonsi y su cancion “Despacito” a laga su seyo atras cu dos premio. Mars a gana premio como artista di aña, video di aña (That’s What I Like), artista masculino faborito, album faborito (24K Magic), artista masculino faborito di soul/R&B y album favorito di soul/R&B. E tabata falta e premio como artista faborito contemporaneo di aña, pa el a bari cu tur e premionan, pero esaki a bay pa Shawn Mendes. Fonsi y Despacito, di otro banda, a triunfa den e camponan di colaboracion di aña (hunto cu Daddy Yankee y Justin Bieber) y cantica faborito di pop/rock. Sin embargo, e no por a bay cas cu e premio di video di aña y tampoco cu esun di artista Latino di aña, cual a bay pa e Colombiano, Shakira. For di un comienso, e gala tabata marca pa un tono politico, unda cu a recorda e ekiponan di emergencia desplega durante e catastrofenan natural cu a asota e pais den e ultimo temponan. Tambe el a haci referencia na e denuncianan di acoso sexual di parti di cientos di hende muhe den e pais, como tambe e politica divisor di e gobierno di Donald Trump. Pink y Kelly Clarkson a uni nan mes den un duo pa canta un emocionante version di e clasico Everybody Hurts, di REM. “Tin demasiado odio na mundo. Nos mester surpasa esaki y nunca pidi pordon pa ta ken nos ta”, Demi Lovato a bisa prome cu el a interpreta e cancion Sorry Not Sorry, riba e escenarionan di e teatro Microsoft, di Los Angeles. Otro momentonan cu a destaca tabata e actuacion di Diana Ross ( (I’m Coming Out, Take Me Higher, Best Years of My Life y Ain’t NO Mountain High Enough) despues di e ricibi un premio di honor na su carera y e homenahe di Christina Aguilera na Whitney Houston pa e 25 aniversario di e estreno d The Bodyguard, un actuacion unda cu el a ofrece versionnan di temanan manera I Will Always Love You y Run To You, entre otro. Selena Gomez, estrenando un color di cabey platinum blond, a interpreta pa prome biaha na television su tema Wolves. E nominadonan pa e American Music Awards ta basa nan mes riba e registro di benta di album y cancionnan digital, emision di radio y den “streaming” midi pa e publicacion Billboard y su socionan Nielsen Music y Next Big Sound. E ganadonan, en cambio, ta wordo eligi pa nan fanaticonan.
More Posts for Show: The Morning Show
E GANADOR NAN Y NOMINADO DI BILLBOARD MUSIC AWARDS
May 21, 2018 0
Prince Harry and Meghan Markle a Anuncia nan Playlist pa nan Bruid
April 25, 2018 0
“NICE FOR WHAT” UN OTRO HIT VICTORIOSO PA DRAKE
April 9, 2018 0


text:
Mary Joan Foundation (MJF) ta presenta Pink Voices 2
Mary Joan Foundation dia 22 di november proximo ta bay organisa su segundo Song Festival cual lo tuma lugar na Centro di Bario Caiquetio. MJF ta conoci pa organisa actividadnan deportivo y social pa su clientenan kende a pasa of ta pasando den e enfermedad di Cancer na pecho. MJF ta organisa e tipo di actividadnan aki pa mustra cu bida ta sigui cu oportunidadnan alegre y postitivo y no mester enfrenta Cancer na Pecho Bo so! E aña aki nos ta bai habri e participacion pa tur tipo di cancer. Pa inscribi por tuma contacto cu officinal di fundacion na 588-9999. Sr. Danny Koolman no a duda pa duna di su talento pa e actividad aki y lo bay acompaña “The Pink Voices”. Un persona cu no ta un desconoci den e comunidad musical y kende ta duna sosten na diferente otro bandanan grandi na Aruba. E gesto mas bunita di Sr. Koolman ta, cu pa e anochi aki lo cambia e nomber di e banda pa “The Mary Joan Band”. Algo cu ta totalmente diferente di “The Pink Voices” cu otro festival di canto ta, cu aki cada participante lo tin un “Coach” personal. Fundacion ta hopi agradecido na e team di artistanan renombra den nos comunidad cu lo bay entrena e participante pa asina e por duna lo maximo riba escenario.


text:
Minister Sevinger ta bisa cu e no a otorga tereno na Rincon
Minister Sevinger a duna di conoce cu e ta compronde cu oposicion tin un trabou pa haci, pero ta kere cu mester averigua miho...
Curpa sin bida haya di piscado
Diaranson merdia polis maritimo hunto cu kustwacht ta drenta Rodgersbeach cu un curpa sin bida. Mes ora ta avisa autoridadnan competente y tambe ta pidi...
Reino Hulandes kier fortalece relacion comercial cu Cuba
Despues cu Merca a reestablece su relacion diplomatico cu Cuba y cu e isla aki ta den proceso di un reapertura economico, ta wordo...
Veredicto ta mustra abuso di poder di banda di gobierno
Gobierno y e compania Zissu Properties (boutique hotel Ocean Z) a perde caso contra di Preserva Malmok. Segun hues gobierno a wordo prohibi di...
DOW a neglisha peticion pa crea mas sitio pa tour bus
Un situacion casi similar di loke a sosode cu e sala di operacion na hospital a sosode cu e proyecto Welcome Plaza. E asunto...
Resultadonan di e tiramento di lot pa Reinanan Hubenil
Ayera na Pachanga durante trainingnan tabatin tiramento di lot pa Reinanan Hubenil. Pronto ta sigui informacion encuanto votamento pa bo candidatanan preferi via SMS...
Otro siman ta cuminsa trata presupuesto 2016
Parlamentarionan a haya te cu diaranson 12or di merdia pa presenta preguntanan por escrito na Gobierno, relaciona cu tratamento di e ley di presupuesto...
‘Minister a aproba peticion Rinc贸n pa tereno den apenas 3 dia di trabou’
Segun un carta adresa pa minister di Infrastructura Benny Sevinger, Roberto Rinc贸n - e empresario deteni na Merca- lo haya un tereno di 3703...
Minister Oduber no ta desea di duna informacion ainda
Ta confirma cu awe e reunion spera entre Prome Minister Mike Eman cu Minister Otmar Oduber a tuma luga. E detayenan di locual cu a...
Camara di Comercio kier wak un refineria mas duradero
Presidente di Camara di Comercio y Industria di Aruba (KvK), Sra. Daphne Agius Cesareo-Lejuez tabata basta prudente pa emiti su opinion riba e ultimo...


text:
Den edicion di FOCUS Digital Magazine di e luna aki, cu su highlight ta e temanan relaciona cu Salud, Beyesa y Bienestar, tin un interesante entrevista cu Charlene Leslie, cu ta un specialista den nutricion y comportacion relaciona cu salud, y prevencion di e malesanan cronico. Despues di su ‘bachelors’, el a sigui diferente curso y su ‘masters’ den e ramo di deporte, nutricion, diabetes y salud publico. Den actualidad Charlene ta un profesional den su ramo, manehando su propio consultorio ‘Alimentá Dietetics & Health Promotion’.
Charlene ta duna su opinion tocante dieet pa obtene resultado rapido y tambe ta comparti su consehonan con pa kibra cu e custumbernan malo y construi un bida saludabel. Su pensamento tocante e ‘rate’ di e obesidad na Aruba, cu ta e ta hopi alarmante! Sinembargo e mas alarmante ta, cu tin sobrepeso of obesidad ta wordo socialmente acepta y unda mayoria hende no ta mira esaki como un problema. Charlene ta splica den extenso tocante ‘comemento intuitivo’, cu ta un approach ‘anti-deet’ cu a traves di 10 principio, ta yuda bo bin den contacto cu bo señalnan interno manera hamber, saturacion y satisfaccion.
Pa biba saludabel y sin mester entrega e sabor y ‘gezelligheid’, tin diferente receta pa un ‘get together’ saludabel, cu Charlene a selecta pa e fiel siguidonan di FOCUS. Ban reemplasa e pastechi, croket y cheeseballs pa e opcionnan cu ta yuda sostene un bida saludabel, Cuida bo salud y biba saludabel cu tur e consehonan di Charlene Leslie den FOCUS Digital Magazine di juli, cu ta accesibel ‘gratis’ via Apple Store of Android Google Play Store, cu por download e aplicacion riba un smartphone of tablet.


text:
Despues di algun luna di trabou intensivo SETAR a efectua cu orguyo e re-apertura di Teleshop Irausquinplein, situa banda di Postkantoor. E ta e prome Teleshop den SETAR su estilo nobo cu lo continua na tur Teleshop den futuro cercano.
E parti exterior di Teleshop Irausquinplein ta un simbolo di SETAR como compania nacional. Ora bishitantenan drenta e Teleshop, SETAR ta brinda un experiencia nobo. Depende di e motibo di e bishita, e cliente por paga su recibo na e machine famoso ‘Clarita’ cu yudansa di e host(ess), of bishita e area di ‘touch and feel’ na unda clientenan por experiencia tecnologianan nobo cu tin rond mundo.
Tin un area pa wak e ultimo celularnan y acesorionan cu tin na benta. Clientenan cu ta wardando nan turno por tuma asiento na e ‘media tables’, cu ta duna e oportunidad pa carga cualkier celular, tablet of laptop. Tambe tin un area unda cliente por wak television den e confortabilidad di un sofa grandi. Tur esaki y mas den un bachi digital y innovativo cu ta unico na Aruba.


text:
CUERPO POLICIAL ARUBA TA INFORMA: CHOFER CORIENDO CU VELOCIDAD HALTO TA ACCIDENTA PATRAS DI VEHICULO POLICIAL
CUERPO POLICIAL ARUBA TA INFORMA:
CHOFER CORIENDO CU VELOCIDAD HALTO TA ACCIDENTA PATRAS DI VEHICULO POLICIAL.
Oranjestad Aruba: Awe diadomingo madruga pa 4:25 central di polis ta wordo notifica door di coleganan di kust surveillance cu nan ta envolvi den un accident na altura di ex-hulp bestuurskantoor Savaneta. Na yega di patruya ta pidi pa ambulance di biaha mirando cu tin 3 colega di kust surveillance herida. Por a bin compronde cu probablemente e kust surveillance a bay para un pick up toyota hilux y durante nan ta bezig ta atende cu e chauffeur di e pick up , un toyota scion shinishi biniendo abao a bin dal tras di e kust surveillance cu consecuencia cu 3 colega a keda herida.
E chauffeur di e toyota scion a wordo deteni y hiba warda di polis.
Specialista di trafico a presenta y tambe polis technico pa haci nan investigacion.
E tres coleganan a wordo transporta pa hospital y nan situacion ta stabiel.


text:
Minister sra. Alcalá di bishita na Florida National University (FNU)
Minister sra. Alcalá di bishita na Florida National University (FNU)
Geplaatst op 20 Mei 2019 dor di Ministerio di Enseñansa, Siensia, Kultura & Deporte
Willemstad- Resientemente Minister di Enseñansa, Siensia, Kultura i Deporte sra. Marilyn Alcalá-Wallé den kuadro di e trabounan pa duna nos studiantenan oportunidat pa studia den region na institutonan di kalidat i e empeño pa tene nan debe di estudio pagabel, a realisá un bishita na Florida National University (FNU), un universidat privá, na Hialeah, Florida. FNU ta un universidat akreditá pa Southern Association of Colleges and Schools (SACS). SACS ta un di e seis organisashonnan di akreditashon rekonosé pa e Departamentu di Edukashon di Estados Unidos i e Konseho di Akreditashon pa Enseñansa Avansá (the United States Department of Education and the Council for Higher Education Accreditation).
Diferente di nos studiantenan ta studia na e universidat aki i Minister Alcalá-Wallé a sinta huntu ku e inisiadó di e universidat aki sra. Dr. Maria Regueiro ku ta alabes CEO/Presidente di FNU, e dekano di e Campus sr. Guillermo Araya, diferente Coach, direktor di diferente divishon na e universidat i tres studiante di Kòrsou ku ta tres ruman Braafhart. Alabes presente tabata sra. Willemijn Kallenberg, di e Konsulado General di Asuntunan di Reino Hulandes na Miami i ela sostené Minister Alcalá-Wallé durante e enkuentro ku e delegashon di FNU.
E universidat aki ta brinda: Master Degree Programs, Bachelor Degree Programs i Associate Degree Programs. E no ta deskriminá den kolegiatura. Pues tur studiante sea lokal o internashonal ta paga mesun suma pa nan estudio. Banda di estudio na e lokalidat, e universidat ta ofresé e posibilidat pa studiamentu “on-line”. Banda di esaki e universidat ta traha riba nivel internashonal via di “Partnership” i ta interesá pa sera un akuerdo ku Kòrsou. Esaki ta un punto di akshon pa realisá proksimamente.
Minister Alcalá-Wallé a gradisí e delegashon di FNU pa nan disponibilidat i tambe e studiantenan di Kòrsou ku tabata presente.


text:
MARSHAL DAMIANA PONÉ DEN LUS NA INISIO DI KURSO PA HARDINERO I HORTIKULTOR
Un di e promé kursistanan di IPE den agrikultura modèrno ku a perseverá i logra
MARSHAL DAMIANA PONÉ DEN LUS NA INISIO DI KURSO PA HARDINERO I HORTIKULTOR
Willemstad, 20 di Sèptèmber 2022 – Institute for Professional Excellence (IPE) a pone Marshal Damiana den lus na inisio di e kurso di Hardinero i Hortikultor, komo ehèmpel di un di su kursistanan ku a sigui un kurso di agrikultura modèrnu i ku a start su mes empresa ku éksito. Yüli último IPE i Hòfi Mango a firma un akuerdo pa kolaborá i huntu prepará i forma kunukeronan den teknologia modèrno di plantashon. E trabou tin futuro aden, i e 26 kursistanan ta sumamente motivá pa por desaroyá nan konosementu den Hòfi Mango. Durante 12 luna nan lo amplia nan konosementu i práktika tokante kultivo i hardineria, komposishon di suela, komersialisashon di e servisio ku nan mes lo ofresé den futuro i hopi mas. Pa duna inisio na e kurso a hiba palabra Minister enkargá ku Salubridat, Medio Ambiente i Naturalesa, dr. Dorothy Pietersz-Janga i Presidente di IPE Sr. Franklin Sluis.
E historia di Marshal Damiana ta unu ku ta yená ku inspirashon. Marshal Damiana i su kasá tabata traha pa refineria Isla, te ku ora nan i un gran kantidat di persona a pèrdè nan trabou. Huntu nan a kuminsá interesá nan mes den algu kompletamente otro, agrikultura. Asina, den aña 2020 Marshal tabata un di e promé kursistanan den e area di agrikultura modèrno. Awe nan tin nan propio negoshi D’ Farm, ku ta fruta di e konosementu atkerí durante di e kurso di IPE den kombinashon ku nan konfiansa i perseveransha pa logra ku nan negoshi. Komo muestro di apresio Minister Pietersz-Janga, kompañá pa Sr. Sluis i Sra. Mattheeuw-Ortela di IPE i Jandino Asporaat di Het Huis van Asporaat, a hasi entrega di un arte diseñá pa e artista lokal Giovanni Abath.
10 di e kursistanan lo haña e oportunidat pa haña trabou den Hòfi Mango unabes e kursistanan finalisá e preparashon eksitosamente. Banda di esaki ya tin otro kompanianan, por ehèmpel den hoteleria, ku a ekspresá interés den e profeshonalnan aki unabes nan kaba e kurso.
IPE i Hòfi Mango di e forma aki huntu ta kontribuí konkretamente na kuponan di trabou pa e kunukeronan ku ta dominá métodonan di plantashon modèrno. Un ‘spin-off effect’ importante ta ku nos ta stimulá ‘seguridat alimentisio’ riba nos isla i tambe redusí importashon di fruta i bèrdura for di eksterior.


text:
The content originally appeared on: Diario
Minister Croes relaciona cu investigacion FASE:
ORANJESTAD (AAN): Segun Minister Glenbert Croes, durante su rueda di prensa diaranson mainta, el e referi na e casonan specifico unda por a constata cu e otorgamento di FASE no a bay corecto.
Na prome lugar el a laga sa cu si mester cuantifica tur e procesonan cu mester a atende cu ne di solicitudnan di prome biaha ademas di e prolongacionnan ta papiando di 83.740 caso-dossier cu mester a wordo atendi di un programa cu no tabata existi na ningun parti na mundo.
Croes a indica cu el a haci un peticion na Parlamento pa no divulga ningun caso di ciudadanonan cu ta den investigacion. Riba peticion di Gobierno, CAD a haci un control pa wak unda tabata tin bon of mal uzo di e sistema y con gobierno ta atendiendo cu e programa en bista cu FASE no tabata existi ningun caminda.
E mandatario a duna di conoce cu 35 persona a ricibi dobel pago di FASE, y ora cu a detecta e pago dobel aki tabata pasobra e dos programa, di FASE y di subsidio a topa cu otro.
Inmediatamente, den control cu SVb, a atende cu esaki, a bisa. Den e caso aki a para FASE of Loonsubsidie.
E personanan cu a ricibi FASE y bijstand ta 49 persona y ora cu a detecta esaki tuma accion y sea nan bijstand (450 florin) a wordo para pa asina cu nan por a cuminsa cobra bijstand bek, check e placa cu nan a haya por a wordo uza, a bisa.
Hendenan cu a cobra pension y FASE. Gobierno a dicidi cu apesar cu e persona tin su pension, y cu nan ta traha ainda un otro caminda, pero cu nan a perde nan trabao, cu nan ta bin na remarca pa haya FASE.
Pa loke ta e personanan cu a fayece, Minister Croes a señala cu aki ta trata di dos persona cu ora cu nan a aplica tabata na bida y un di nan wardando pa FASE a fayece. E mandatario a bisa cu esaki ta un tema delicado pa atende teniendo cuenta cu e situacion di e famianan cu e persona ta laga atras.
Banda di esaki, a agrega cu tin 29 persona cu ta riba ‘overgeheidpayroll’. CAD a señala den nan investigacion 29 persona cu ta riba payroll di gobierno cu a haya FASE.
A pidi CAD pa haci un investigacion mas amplio. A resulta cu na 2020 tabata tin 20 hende y na 2021 tabata tin 39 hende.
Tambe tabata tin e hendenan cu ta traha pa Land Aruba cu ta ‘invalster’ den diferente caminda of cu nan tin un contract, sea pa haci limpi, traha den Censo, haci limpi cant’ caminda. Nan tin un relacion cu Land Aruba, Croes a expresa.
El a bisa cu tur caso cu a wordo señala y detecta, inmediatamente a tuma contacto cu e instancianan concerni pa tuma pasonan.
Pesey e ta condena e violacion di confidencialidad ya cu el a pidi esaki den Parlamento. Tin bista riba dos parlamentario cu ta kere cu ta esunnan cu a saca e informacionnan priva aki. Con ta bay wordo atende cu e parlamentarionan aki, cu a viola ley di privacidad di e ciudadanonan, cu ta aparece cu lo a haci mal uzo di e programa di FASE.